ועדת העבודה והרווחה, כנסת 25, פרוטוקול מספר 69, 2023-06-20 00:00

ישראל אייכלר: שלום ובוקר טוב לכל המתכנסים

ישראל אייכלר:  אנחנו פותחים עוד ישיבה של הקראת חוק הנכים (תגמולים ושיקום), (תיקון מס' 3)

ישראל אייכלר:      נעבור להקראת הנוסח של סימן ג', זכאות נוספת לניידות

ישראל אייכלר:      סימן ג': זכאות נוספת לניידות     

יעל סלנט: אנחנו בפרק של הניידות

יעל סלנט:  הפצנו אתמול נוסח מעודכן לדיון עם שינויים קלים לעומת הנוסח שפורסם בשבוע שעבר

יעל סלנט:  ישבנו גם עם משרד הביטחון וגם עם ארגון נכי צה"ל וניסינו לטייב ולדייק ובחלק מהמקרים לתקן חלק מהזכאויות

יעל סלנט:  אני חושבת שזה דבר שכדאי שמשרד הביטחון יסביר

יעל סלנט:  אפשר לראות כאן מעבר ממודל של סמ"קים ורכבים יציגים למודל של סכומים

יעל סלנט:  במסגרת רפורמת בנפש אחל ישבה ועדה שדנה בכל נושא הניידות ואני חושבת שאולי לפני שאנחנו ממש נכנסים למילים, כן כדאי שמשרד הביטחון יסביר קצת מה עשתה הוועדה, איך התנהל המודל של השמאות, איך נקבעו ההסדרים, מה משקף וכולי

ישראל אייכלר: אם את נכנסת לדברים כאלה, יש כאן חברי כנסת שביקשו לדבר ובראשם רם בן ברק

ישראל אייכלר:  חשבתי שנתחיל בהקראה

יעל סלנט: השאלה אם אנחנו רוצים לקבל הסבר על הרקע

ישראל אייכלר: כן, אני בעד אבל השאלה אם אנחנו מקבלים את ההסבר לפני שחברי הכנסת מדברים או לאחר מכן

ישראל אייכלר:  אתה רוצה לדבר עכשיו או שאתה רוצה לשמוע מה הנושא ואחר כך להתייחס?     

רם בן ברק: ברשותך, אני רוצה לדבר עכשיו

רם בן ברק:  קודם כל, תודה רבה אדוני היושב ראש וכל חבריי כאן

רם בן ברק:  אני לא רוצה להיכנס עכשיו לסעיפים האם זה סכום כזה או סכום אחר, החלפת רכב בזמן כזה או בזמן אחר, מה שמגיע לאנשים שנתנו את גופם ואת נפשם למדינה, מגיע להם ואני לא רוצה לקבוע את הזכויות שלהם

רם בן ברק:  אני חושב שאנחנו צריכים להתעקש על זה, אדוני היושב ראש, אתה צריך להתעקש על זה, שבמסגרת החוק הזה כן נעשה סוף סוף את התיקון הכול כך חשוב להלומי הקרב

רם בן ברק:  אני חושב שאנחנו צריכים שתהיה הגדרה שהלומי הקרב בתוך החוק ואני חושב שכבר יש הסכמה לזה אבל שתבוא בחוק אותה מחלקה, חטיבה, מינהלת בתוך אגף השיקום במשרד הביטחון שתיוחד לטיפול הוליסטי, יחידני, פרטני בכל פצוע הלום קרב בפני עצמו כי אלה פציעות שונות ואלה בדרך כלל מקרים מורכבים וכל אחד זקוק למשהו אחר

רם בן ברק:  אני חושב שיש כאן הזדמנות ואני חושב שאנחנו צריכים לנצל את ההזדמנות הזאת ולהכניס את זה כבר בחוק הקיים, כבר בחוק שמחוקק עכשיו

רם בן ברק:  זה לא כזה סיפור גדול להכניס את זה

רם בן ברק:  צריך להכניס את זה בתוך החוק הזה גם אם זה ידחה את זה בשבועיים-שלושה

רם בן ברק:  אני מבין את הלחץ

רם בן ברק:  אני חושב שהיה צריך לעשות את זה מזמן אבל אם לא נעשה את זה עכשיו במסגרת החוק הזה, זה כנראה ימשיך להתמסמס

רם בן ברק:  אני מציע לדאוג לזה שזה יכנס לתוך החוק

רם בן ברק:  אני יודע שמשרד הביטחון תומך בזה

ישראל אייכלר: זה מה שרציתי לומר לך

ישראל אייכלר:  לפי מה דיברנו עם משרד הביטחון עד לרגע זה, ואני מקווה ובטוח שהם יעמדו בזה, אחרי ועדת שרשרבסקי – והמסקנות צריכות להגיע בעוד כשבועיים - - - -     

שפרה שחר: ועדת שרשרבסקי הזמינה אנשים ל-29 ביוני

שפרה שחר:  מתי היא תציג את המסקנות שלה?     

ישראל אייכלר: אחרי ועדת שרשבסקי אנחנו נהיה יותר חכמים לראות מה הם מקבלים

ישראל אייכלר:  בעזרת השם אני מקווה שהם יעמדו בזה

ישראל אייכלר:  אם אתה רוצה דווקא שמשרד הביטחון יתייחס לזה, הם כבר התייחסו ומצדי שיתייחסו עוד פעם

ישראל אייכלר:  נמצאת כאן מנהלת אגף השיקום במשרד הביטחון

ישראל אייכלר:  זה מה שדובר

ישראל אייכלר:  כל מה שאתה אמרת, דובר שייכנס ויבוצע, גם הממונה וגם ההגדרה

רם בן ברק: למה זה לא כבר עכשיו?     

ישראל אייכלר: כי מחכים לוועדת שרשרבסקי לראות מה קורה שם

קריאה: שפרה, למה את כל הזמן חייבת להפריע? שבו קצת בשקט

קריאה:  ננהל את הדיון הזה כמו שצריך

את שפרה שחר: אדוני, אתה מנהל את הדיון?     

קריאה: אני אנהל את הדיון

קריאה:  את רק מפריעה

שפרה שחר: ועדת שרשרבסקי הזמינה אנשים לשמוע אותם ב-29 ביוני

שפרה שחר:  אם כן, מתי היא תגיש את המסקנות שלה, בסוף המושב ואז לא נוכל לדון? הרי הכנסת יוצאת לפגרה בעוד חודש ושבוע

שפרה שחר:  יש אנשים שהוזמנו רק לשמוע את העדות שלהם ביום חמישי ה-29 ביוני

שפרה שחר:  אולי גם אחרי אבל את זה אני לא יודעת

שפרה שחר:  אפילו שהם צריכים לשבת ולכתוב מסקנות ולהעביר אותן למשרד הביטחון, זה לא יקרה

שפרה שחר:  לכן זה עוד צעד למסמוס העניין

ישראל אייכלר: יש לי זכות דיבור? אם כן, אני דבר

ישראל אייכלר:  לנו אמרו שב-1 בחודש ועדת שרשבסקי אמורה לסיים את מסקנותיה

ישראל אייכלר:  אנחנו מקווים שמיד לאחר מכן, שבוע אחרי כן או שבועיים, הם יגיעו אלינו וזה ישתלב בתוך החוק

ישראל אייכלר:  בינתיים אנחנו רצים את הצעת החוק שנוגע לעשרות אלפי נכי צה"ל וזה בכלל לא סותר את מה שאמרת קודם

רם בן ברק: אני רק רוצה לציין שהמושב הזה נגמר בעוד חודש ו-10 ימים

רם בן ברק:  צריכה להיות התחייבות והבנה של כולם שבחודש הזה מסיימים את הפרשה הזאת כי אם נדחה את זה למושב הבא, זה לא יקרה

לימור לוריא: אם אפשר להתייחס

לימור לוריא:  אני מפרידה מוועדת שרשבסקי

לימור לוריא:  אנחנו, משרד הביטחון, מקבלים שיש צורך במחלקה ייחודית שמטפלת באוכלוסייה הייחודית, באמת כמו שאמרת, בצורה הוליסטית

לימור לוריא:  יש לזה משמעויות מבחינת המשרד – תקנים, משאבים וכולי

לימור לוריא:  אנחנו בודקים את זה בימים אלה

לימור לוריא:  המנכ"ל שלנו גם הודיע על זה לפני שבועיים בוועדת העבודה והרווחה

לימור לוריא:  אנחנו צריכים לראות מה המשמעויות המשאביות של הדבר הזה

לימור לוריא:  אמרנו שיכול להיות שאנחנו נחזור לוועדה ונבקש את עזרתכם בעניין

רם בן ברק: האם מה אמרת עכשיו שהוא מאוד הגיוני, כמובן אי אפשר לעשות את זה בלי זה, האם יכול להיות שהחלטות שהתקבלו כאן עכשיו יגרעו משאבים כאלה שלא יהיה אפשר לעשות משהו אחר לאחר מכן?     

לימור לוריא: לא

לימור לוריא:  אני רוצה להסביר

לימור לוריא:  במסגרת רפורמת נפש אחת תקצב משרד תוספת משרות שאת חלקן קיבלנו בתקנים

לימור לוריא:  יש תקציב נוסף שמיועד לכוח אדם שאותו אנחנו נצטרך לתרגם גם לתקנים אבל אנחנו עוד לא שם

לימור לוריא:  אנחנו בודקים חלופות נוספות

לימור לוריא:  מבחינת תקציב, יש תקציב ברפורמה לעניין הזה

ישראל אייכלר: הסעיף הזה בדיון סוכם

ישראל אייכלר:  עכשיו אנחנו עוברים לסעיפים הרגילים

קריאה: אני מבקש להתייחס

ישראל אייכלר: אף אחד לא מתייחס עכשיו לשום דבר, חוץ מאשר לסעיפים

קריאה: 156 הלומי קרב שנשכחו בצד הדרך

ישראל אייכלר: הגברת לוריא, היועצת המשפטית מבקשת הסבר על הסעיף הזה

לימור לוריא: בוקר טוב לכולם

לימור לוריא:  לפני שאנחנו יורדים להקראה, אני רוצה לומר משהו ברמה הכללית

לימור לוריא:  היום מבחינתנו זה יום שהוא יום – אני אולי אשתמש במילים קצת גדולות – היסטורי שאנחנו מתחילים לעגן את ההטבות בחקיקה

לימור לוריא:  אני יודעת שהרבה פעמים שואלים אותי למה מתחילים דווקא עם הרכב

לימור לוריא:  אני רוצה להגיד משהו על זה

לימור לוריא:  מתוך 60,000 אנשים יש לנו 12,000 אנשים שנעזרים באגף השיקום לצורך התניידות

לימור לוריא:  מבחינתנו התניידות, יכולת להתנייד ב-2023, במקרים שהתחבורה הציבורית לא נגישה, אם זה לאנשים עם מוגבלות פיזית שבעצם היכולת לתת להם סיוע ברכישת רכב, זה לאפשר להם לצאת ולהשתלב בעבודה, לצאת לטיפולים, לשפר את איכות החיים שלהם

קריאה: שלוש וחצי שנים

לימור לוריא: 35 אחוזים מהאנשים שנעזרים ברכב, אלה אנשים שמתמודדים עם PTSD, עם מוגבלות נפשית ופגיעות ראש ואנחנו חושבים שהיכולת שלנו לסייע להם בהתניידות קריטית לשיקום שלהם

לימור לוריא:  לכן אנחנו מבקשים היום באמצעות החקיקה לקדם את הפרק הזה שהוא משמעותי, שהוא נדבך משמעותי בשיקום

לימור לוריא:  זה דבר אחד

לימור לוריא:      הדבר השני, לבקשתה של היועצת המשפטית

לימור לוריא:  במסגרת רפורמת נפש אחת הוקמו צוותים של מומחים

לימור לוריא:  אחד הצוותים היה הצוות של הרכב בראשו עמד יושב ראש איגוד השמאים יהודה מגן שהסתכל על כל סוגיית הרכבים

לימור לוריא:      אני אגיד ממש ממעוף הציפור מה הבשורות הגדולות שיש לנו בעניין הזה

לימור לוריא:  ראשית, אנחנו מעדכנים את הסכומים עם המחירים הריאליים בשוק שבהחלט מאפשרים לרכוש את הרכב

לימור לוריא:  המחירים והסיוע שנתנו עד היום לא היו מוצמדים

לימור לוריא:  החוק מאפשר לנו להצמיד ולעדכן את הסכומים

לימור לוריא:      הדבר השלישי

לימור לוריא:  אנחנו משווים את זכויות נכי צה"ל לזכויות נכים כלליים בביטוח לאומי שהם מחליפים רכב כל שלוש וחצי שנים

קריאה: אבל אתם לא מצמידים להם את זה בדמי הניידות

רם בן ברק: חברים, אני מבקש

רם בן ברק:  אין זכות שמגיעה למישהו אחד שצריכה לפגוע בזכות של מישהו אחר

רם בן ברק:  לא צריך להיות קשר בין הדברים

רם בן ברק:  צריך להתמקד במה שמגיע להלומי הקרב

אברהם ביטון: אנחנו לא נגד התקנות של הרכב שרוצים לדבר עליהן כאן אבל אני שואל שאלה אחת

אברהם ביטון:  אדוני היושב ראש והגברת לוריא, האם אתם מוכנים להגיד כאן קבל עם ועדה שאם הנושא של הלומי הקרב לא נכנס לחוק על הנושא של הדיור, על הנושא של השיקום, על הנושא של התעסוקה, על הנושא של הקמת מרכזים בכל מחוז ומחוז – כל מה שאני אומר נמצא במכתבו של עידן קלימן מלפני עשרה חודשים

אברהם ביטון:  האם אתם מוכנים להגיד כאן?     

קריאה: הם לא מוכנים

אברהם ביטון: האם אתם מוכנים להגיד כאן שאם הנושאים האלה לא ייכנסו לחוק עכשיו בוועדה הזאת, בכללותו לא יהיה חוק לנכי צה"ל? אם כן, אז בואו נדון עכשיו בנושא של הלומי קרב, נפתור את הבעיות ונמשיך הלאה

חילי טרופר: אני רוצה לנסות להגיד משהו ולהתחבר לדברים של רם

חילי טרופר:  אמרתי גם בדיון הקודם שבעיני היה נכון שכבר בשלב הזה נהיה כאן עם פרק שנוגע לפוסט טראומה

חילי טרופר:  הייתה טעות, ואני לא חושב שהיא קרתה כי מישהו רע

נתי שקד: מ-2017

חילי טרופר: אני מבין שאתם סוחבים את זה הרבה יותר שנים ממני ולכן אני מדבר על זה בזהירות רבה

חילי טרופר:  אני אומר שבנקודת הזמן שאנחנו כאן אני רוצה להגיד לך שאם יש משהו טוב, צריך לקדם אותו

חילי טרופר:  זה מה שרם אמר

חילי טרופר:  אם עכשיו יש 12,000 אנשים שיצאו למלחמה בשליחותה של מדינת ישראל והרכב הזה יכול לעזור להם, אני רוצה להביא להם את הרכב

חילי טרופר:  הייתי מאוד רוצה שהדיון הזה יכלול עכשיו גם פרקים נוספים

ישראל אייכלר: אני מבקש מהסדרנים לא לאפשר להפריע

קריאה: אתה יוצא מנקודת הנחה שכל אותם זכאי רכב נפגעו בפעילות מבצעית

חילי טרופר: לא סיימתי את דבריי

חילי טרופר:  גם אם לא בפעילות מבצעית

חילי טרופר:  אני לא מכיר את המספרים

חילי טרופר:  אתם נורא רוצים, ואני מבין את הכאבים שלכם ואני פתחתי ואמרתי שהייתה טעות שבפעימה הראשונה אין

חילי טרופר:  אבל עכשיו יש משהו מוכן והוא מיטיב עם אחים שלנו, גם אחים שלכם וגם אחים שלי, ואני רוצה לקדם

חילי טרופר:       אמרה לימור שב-1 ביולי – אמר גם יושב ראש הוועדה – יהיו כאן מסקנות של ועדת שרשבסקי

חילי טרופר:  האחריות של כולנו, וקודם כל שלנו, לדחוף הכי מהר

חילי טרופר:  אמר גם רם

חילי טרופר:  אנחנו רוצים לדחוף ואני לא יודע כמה מהר כי לא הכול בידיים שלנו

חילי טרופר:  אנחנו נעשה כל מה שבידיים שלנו כדי לדחוף מהר

חילי טרופר:  אני לא רוצה שאנחנו נמנע ממישהו משהו עד שגם האחר יקבל

קריאה: המסקנות לא יהיו ב-1 ביולי כי הם הזמינו אנשים ליולי

קריאה: למה שבדיון הבא לא ידונו כאן בהלומי קרב?     

ישראל אייכלר: יושב ועדת החוץ והביטחון לשעבר, מה תקציב משרד הביטחון במדינת ישראל? התקציב הכולל

רם בן ברק: גדול

רם בן ברק:  אני לא זוכר אותו

רם בן ברק:  הרבה מאוד כסף

קריאה: 70 מיליארד שקלים

קריאה: 68 מיליארד שקלים

ישראל אייכלר: אני בטוח שבתקציב של 68 מיליארד שקלים יש כסף לכל הלומי הקרב ולכל אלה שצריכים רכבים

ישראל אייכלר:  אין לי שום ספק בכך

ישראל אייכלר:  לכן השאלה הכספית לא עומדת על השולחן

נתי שקד: הוועדה קבעה שאין לה מנדט להחליף שלוש וחצי שנים

נתי שקד:  אז איך מעבירים 100 מיליון שקלים לזה ולא לדיור להלומי קרב?      

קריאה: לימור, את היית צריכה להיות הראשונה שאומרת שנדון קודם כל בהלומי הקרב

ישראל אייכלר: אדוני, אני מבקש לצאת החוצה, לשתות מים ולחזור רגועים

ישראל אייכלר:  אני לא יכול לקיים דין כשמפריעים

ישראל אייכלר:  אם מישהו רוצה שאף אחד לא יקבל כלום, לא נאפשר את זה, לא אני, לא רם בן ברק, לא חילי טרופר, לא חמד עמאר ולא הגברת צגה מלקו

ישראל אייכלר:  לשם כך נבחרנו, להביא לכולם את כל מה שהם זקוקים לו

אברהם ביטון: נכון

אברהם ביטון:  אפשר לקבוע שהדיון הבא יהיה על הלומי הקרב? זה מה שאני שואל

אברהם ביטון:  האם בדיון הבא אפשר לדון בהלומי קרב?     

ישראל אייכלר: אמרתי בדיוק מתי אנחנו נדון בהלומי הקרב

ישראל אייכלר:  ברגע שקבל את דוח שרשבסקי שאמור להתקבל ב-1 ביולי, כך הובטח לי על ידי משרד הביטחון, אז בעזרת השם נשלב את הדברים

קריאה: הם לא יעמדו בזה כי הם הזמינו אנשים ל-29 בחודש

ישראל אייכלר: אנחנו נשלב את הדברים כשהדוח יגיע

ישראל אייכלר:  אנחנו עכשיו בסעיף הניידות

ישראל אייכלר:  אני מניח שבין אלה שזקוקים לניידות יש הרבה פוסט טראומתיים

לימור לוריא: 35 אחוזים

ישראל אייכלר: יש רבים כאלה

ישראל אייכלר:  אלפים

קריאה: אבל אין לו את אחוזי הנכות שמקנים לו את הזכאות לזה

קריאה: למה לנו לא העלו את המדד על הרכבים?     

ישראל אייכלר: עם 68 מיליארד שקלים תקציב משרד הביטחון אף אחד לא יגיד לי שאין כסף לנכי צה"ל

קריאה: אבל עכשיו הם מעבירים את התיקון

קריאה:  אנחנו נשארנו עדיין עם 7,000 שקלים פער שכל פוסט טראומתי צריך להוסיף לרכב היציג

ישראל אייכלר: אנחנו חוזרים עכשיו לסעיף הניידות

קריאה: הרכב הוא דבר חשוב אדוני

קריאה:  צריך לקדם אותו, בנוסף לדברים שצריך לקדם להלומי קרב

ישראל אייכלר: אנחנו מתחילים לקרוא את הסעיפים של סעיף הניידות

נתי שקד: אני רוצה לשאול שאלה לגבי הדיור

נתי שקד:  שלחתי אליך את השאלה הזאת

ישראל אייכלר: עכשיו אנחנו דנים בניידות

נתי שקד: שלחתי לך שאלה

נתי שקד:  אני רוצה לשאול שאלה אחת ובזה אני אחדל

נתי שקד:  אני אומר שתמיד אמרו לנו – וזה גם היה כתוב בהחלטת הממשלה - שנושא הרכב הוא דוח מקצועי ולכן קיבלו אותו ככתבו וכלשונו

נתי שקד:  אבל בעמוד 10 בסעיף 7 כתוב: "מעבר להחלפת רכב בתוך שלוש שנות שימוש

נתי שקד:  כיום רכבי הנכים מוחלפים בתום ארבע שנות שימוש"

נתי שקד:  זה בהתאם לוועדת גורן שרצתה חמש וחצי שנים

נתי שקד:  "ארגון נכי צה"ל ביקש לדון בהחלפת כלי הרכב בתום שלוש שנות שימוש

נתי שקד:  אין במנדט הוועדה לבחון קיצור מועד החלפת הרכבים"

נתי שקד:  אני שואל שאלה

נתי שקד:  אם אין במנדט הוועדה ועשיתם את זה, יתכבדו בבקשה חברים, חלק יוותרו כאן, חלק יוותרו שם ויכניסו דיור להלומי קרב , לאלה שגרים ברחוב

נתי שקד:  די

נתי שקד:  מספיק

נתי שקד:  מה זה חצי שנה באוטו? אף אחד מאיתנו לא נוסע בסוסיתא, אנחנו נוסעים על רכבים יותר טובים משרים בממשלת ישראל

ישראל אייכלר: נתי, השאלה שלך נשאלה

ישראל אייכלר:  תעמוד בדיבורך

ישראל אייכלר:  אנחנו נגיע לעמוד 10 ו-11 ואתה תשאל אותה שוב

קריאה: אדוני, אני מבקש דקה אחת למשהו יותר קריטי

קריאה: לא

קריאה:  אנחנו מבקשים שלא

קריאה:  אנחנו מבקשים להתקדם להקראה

ישראל אייכלר:   אנחנו רוצים להקריא היום את סעיף הניידות

ישראל אייכלר:  מי שרוצה להפריע, אני לא אוציא אף אחד, ואתם יודעים שאתם לא אוציא נכי צה"ל מהדיון, אבל לא נפסיק לקרוא את הסעיפים וזאת כדי שנוכל להמשיך

ישראל אייכלר:  כאשר יגיע נושא שהוא בתוך הסעיף ומישהו רוצה לו מר משהו ספציפי לסעיף, הוא יכול לבקש רשות דיבור

קריאה: זה משהו הוא חוץ לחוק ואף אחד לא מטפל בו

קריאה:  מדובר על 156 הלומי קרב שנזרקו בצד הדרך

קריאה: והם לא נקראים בכל ההקראה הזאת

ישראל אייכלר: היועצת המשפטית, יעל סלנט, בבקשה

יעל סלנט: הנוסח שאני מקריאה פורסם לכולם והוא בפניכם

יעל סלנט:      סימן ג': זכאות נוספת לניידות     9יח

יעל סלנט: 	הגדרות     	בסימן זה –     "זכאות נוספת לניידות" – סיוע לפי סימן זה, בין השאר ברכישה, אחזקה והחלפה של רכב רפואי ובקבלת שיעורי נהיגה

יעל סלנט:      "המכון הרפואי לבטיחות בדרכים" - המכון הרפואי לבטיחות בדרכים שבמשרד הבריאות

יעל סלנט:      "פגימה במערכת התנועה" – פגימה בעמוד שדרה מותני, באגן הירכיים או בגפיים התחתונות

יעל סלנט:      "רכב רפואי" – רכב רפואי בבעלות הנכה המשמש אותו לנייידותו

יעל סלנט:      "רכב רפואי בבעלות המדינה" - רכב שנרכש, תוחזק ומבוטח על ידי המדינה משמש את הנכה לניידותו

יעל סלנט:      כל ההגדרות האלה ישמשו אותנו בהמשך הפרק

יעל סלנט:       הסעיף הראשון, סעיף 9יט שעכשיו נקריא אותו מתייחס לרכב רפואי

יעל סלנט:  אמרנו שרכב בבעלות של הנכה שמשרד הביטחון בעצם משתתף בעלות שלו אבל הרכב בבעלותו של הנכה

יעל סלנט:  כמו שתוכלו לראות בסייף, יש כאן כל מיני דרגות זכאות, כל מיני רמות סיוע – זה נקרא רמות סיוע – לפי כל מיני סוגי פגימות שאני תכף אקריא

יעל סלנט:  אני חושבת שאחרי ההקראה כדאי לקבל הסבר

ישראל אייכלר: כן

ישראל אייכלר:  אחרי ההקראה

יעל סלנט: כן

יעל סלנט:  גם מה נעשה בוועדה של בנפש אחת וגם איך נקראו קבוצות הזכאות האלה לאורך השנים ומה ההצדקה לעגן אותן כאן בצורה הזאת

יעל סלנט:  גם על המעבר ממודל של סמ"קים למודל של כסף, של סכומים

יעל סלנט:       9יט	נכה זכאי, לפי סימן זה, לקבל סיוע ברכישת רכב רואי, בסכום מרבי כמפורט להלן בפסקאות (1) עד (5), ואם מתקיים בו האמור ביותר מפסקה אחת – לפי הגבוה שבהם, ובלבד שהנכות המזכה ברכב רפואי היא קבועה:     

יעל סלנט: דרגת נכותו היא 50 אחוזים לפחות

יעל סלנט:      כלומר, כל מי שהו 50 אחוזים לפחות ואין לו איזה מאפיין מיוחד אחד שנקריא בהמשך, ייכנס לרמה (1)

יעל סלנט: הסכום החשבוני של דרגות נכותו הוא 55 אחוזים לפחות, ובלבד שלפחות 10 אחוזים מתוכו הם בשל פגימה אחת במערכת התנועה

יעל סלנט:      אחר כך תגידו מה ההבדל בין סכום שהוא חשבונו לסכום שהוא משוקלל

יעל סלנט:  על שתי הפגימות האלה קבעתם שהסכם יהיה חשבוני

יעל סלנט: דרגת נכותו בשל פגימות בעמוד השדרה היא 30 אחוזים לפחות, ובלבד שנקבעה לו דרגת נכות נוספת של 10 אחוזים לפחות בשל פגימה אחת בגפיים התחתונות

יעל סלנט:   למה קבוצה זו מובחנת מיתר הקבוצות? לא יודעת

יעל סלנט:  כדאי לקבל על זה הסבר

יעל סלנט: דרגת נכות בשל פגימות בגפיים התחתונות בלבד היא בין 50 אחוזים ל-99 אחוזים

יעל סלנט: דרגת נכותו בשל פגיעת ראש עם נזק מוחי או שיתוק בחצי גוף אנכי היא 80 אחוזים לפחות

יעל סלנט: דרגת נכותו בשל פגימות בעמוד השדרה היא 100 אחוזים

יעל סלנט:      הורדנו את המילה לפחות כי ה-100 אחוזים הם רכבי בבעלות המדינה ונדבר על זה בהמשך

יעל סלנט: 342,376 שקלים חדשים (להלן – רמת סיוע 4), לנכה בעל דרגת נכות מיוחדת בשל עיוורון, שיש לו כלב נחייה)

יעל סלנט:      תכף נראה, בהמשך, שעיוורים יכולים לקבל או רכב רפואי או רכב רפואי בבעלות המדינה, לפי הבחירה שלהם

יעל סלנט: דרגת נכותו בשל אחת מאלה היא 80 אחוזים לפחות:     

יעל סלנט: פגימה בגפה תחתונה שמקבילה לקטיעת גפה תחתונה דרך פרק הירך

יעל סלנט: דרגת נכותו בשל פגימות בגפיים תחתונות היא 100 אחוזים

יעל סלנט: הוא נכה בעל דרגת נכות מיוחדת בשל עיוורון, שאין לו כלב נחייה

יעל סלנט:      ברמת הסיוע הקודמת היה שמי שיש לו כל נחייה, הוא היה זכאי לסכום גבוה יותר וכאן מי שאין לו כלב נחייה, זכאי לסכום נמוך יותר

יעל סלנט:      עד כאן הסכום של רמות הסיוע     

ישראל אייכלר: את רוצה עכשיו הסבר ממשרד הביטחון

יעל סלנט: נקרא גם את סעיף 9כ

יעל סלנט:      9כ

יעל סלנט: 	סיוע ברכישת רכב רפואי ראשון חדש או בהחלפת רכב רואי

יעל סלנט:      נכה זכאי לקבל סיוע ברכישת רכב ראשון שהוא רכב חדש, בדרך של שמענק בשיעור של 85 אחוזים מסכום רמת הסיוע החלה לגביו לפי סעיף 9יט - סכום רמות הסיוע שהקראנו - ומילווה שיחלו עליו הוראות סעיף 22 – שזה סעיף שכבר קיים היום בחוק ואולי כדאי להסביר מה זה אומר - בשיעור של 15 אחוזים מסכום רמת הסיוע כאמור

יעל סלנט:      (א1)	סכום כאמור בסעיף קטן (א) יינתן לנכה שבמועד פנייתו למימוש הזכאות לקבלת סיוע לרכישת רכב רפואי ראשון מתקיים בו אחד מאלה:     

יעל סלנט: קצין התגמולים שוכנע כי יש אדם אחר שינהג ברכב עבורו

יעל סלנט:      התוספת הזאת הוספה לבקשת משרד הביטחון שהסביר שהוא בעצם לא נותן את הכסף למימוש הרכב הרפואי למישהו שהוא לא יכול בעצמו לנהוג, יש לו רישיון ואישור של המרב"ד, או שיש איזשהו אדם שקצין התגמולים מאשר אותו

יעל סלנט:  שימו לב, אין כאן הגבלה לא על אדם קרוב, לא על בן משפחה, יכול להיות כל אדם שקצין התגמולים מאשר אותו שיכול לעזור לו עם הניידות ולנהוג עבורו

יעל סלנט:  זה גם נובע מהגדרת רכב רפואי שהוא רכב שמשמש לניידות

יעל סלנט:  הדברים אמורים לבוא ביחד

יעל סלנט:       9כא

יעל סלנט: 	החלפת רכב רפואי     	נכה זכאי לקבל סיוע בהחלפת רכב רפואי ברכב רפואי שהוא רכב חדש לפי כללים שיקבע שר הביטחון ובלבד שאם הותקנו ברכב אביזרים שערכם עולה על 50 אחוזים מעלות הרכב, הזכאות להחלפה תהיה מדי חמש שנים ובכל מקרה אחר מדי 42 חודשים

יעל סלנט:      כלומר 42 חודשים אלא אם הותקנו אביזרים מאוד יקרים, מעל 50 אחוזים מעלות הרכב

יעל סלנט:      אותו דבר לגבי סיוע בהחלפה

יעל סלנט:      סיוע כאמור בסעיף קטן (ב) יינתן לנכה שבמועד החלפת הרכב מתקיימים לגביו התנאים לקבלת הסיוע לפי סעיף 9יט ולפי רמת הסיוע שלה הוא זכאי באותה עת וכן שישלו רישיון נהיגה או שקצין התגמולים שוכנע כי יש אדם אחר שינהג ברכב עבורו

יעל סלנט:       כלומר, כאן לא דורשים עוד פעם בכל מועד של החלפה ללכת למרב"ד ולקבל אישור מהמרב"ד אלא אומרים שאם הוא צריך רישיון נהיגה או אדם אחר

קובי זכאי: גם מלכתחילה אין שום צורך לשלוח נכה למרב"ד

קובי זכאי:  חלק מהנכים לא זקוקים למרב"ד ושולחים אותם במיוחד לשם וכך מעכבים את הזכאות שלהם

קריאה: בביטוח לאומי למעשה אין את הדבר הזה

קריאה:  זו הפליה נגדנו

עידו גל רזון: וגם לוקחים לנו את רישיונות הנהיגה, רישיון משאית ואוטובוס

עידו גל רזון:  לי היו שני רישיונות כאלה ולקחו לי אותם כמו כל הלום קרב

עידו גל רזון:  אלה שני מקצועות הוא יכול לעבוד בהם אבל אוטומטית זה נלקח מאיתנו

ישראל אייכלר: אבל יש לו מלווה

ישראל אייכלר:  נדמה לי שאמרו שיש אפשרות שמי שלא יודע לנהוג או לא יכול לנהוג

קובי זכאי: לא מדובר על מי שלא יודע לנהוג

ישראל אייכלר: לא

ישראל אייכלר:  על מי שלא מסוגל לנהוג, יש לו מלווה

קובי זכאי: אבל לא מדובר על אנשים כאלה

קובי זכאי:  מדובר על נכים שיש להם רישיון נהיגה תקף

קובי זכאי:  ברגע שהם באים לממש את זכותם לרכב רפואי, משרד הביטחון שולח אותם למרב"ד, למרות שאין אף אמירה של רופא שמטפל בהם, שהם זקוקים לבחינה של המרב"ד

קובי זכאי:  בכך משרד הביטחון מעכב מתן זכאות לרכב רפואי לנכים, עד שהם עוברים את כל הוויה דולרוזה של המרב"ד

קובי זכאי:  לפעמים זה לוקח חודשים

ישראל אייכלר: אני רושם את שאלתך

איל בן ראובן: יושב ראש הוועדה

איל בן ראובן:  יש כבר תשובה

איל בן ראובן:  זה הוסכם מול משרד הביטחון שזה יורד

איל בן ראובן:  כשנגיע לסעיף ונדון בו, נסביר שזה יורד

קריאה: היחידים שמופנים למרב"ד אלה הם הלומי הקרב

איל בן ראובן: לא נכון

איל בן ראובן:  הרעיון הוא רק במידה ותהיה דרישה של גורם רפואי, יופנו למרב"ד

קריאה: כך צריך להיות

קריאה:  אם היית יודע איזה שאלות שואלים במרב"ד, היית מבין

איל בן ראובן: אנחנו יודעים

איל בן ראובן:  יודעים הכול

איל בן ראובן:  לכן דרשנו להוריד את זה ומשרד הביטחון, אם היה מגיב, היה מסביר את זה

קריאה: למה זה בנוסח החוק?      

ישראל אייכלר: אתה מוכן להוריד את הסעיף הזה?     

ערן יוסף: אנחנו מציעים להשאיר "יש לו רישיון נהיגה והוא כשיר לנהיגה", בלי המרב"ד

ערן יוסף:  אז תהיה החלטה פנימית של משרד הביטחון אם לשלוח למרב"ד או לא לפי העניין

ישראל אייכלר: מורידים את סעיף (1)

ערן יוסף: לא מורידים

ערן יוסף:  מה שיהיה בסעיף (1) יהיה: "יש לו רישיון נהיגה והוא כשיר לנהיגה"

ישראל אייכלר: מורידים את המרכז הרפואי לבטיחות בדרכים

ערן יוסף: זה יהיה פרטנית

ערן יוסף:  אם הרופא יחליט לשלוח למרב"ד, הוא ישלח

קובי זכאי: איזה רופא? האם מדובר על הרופא המטפל או הרופא המחוזי?     

ישראל אייכלר: הרופא של משרד הביטחון

קובי זכאי: אבל הרופא של משרד הביטחון אינו מטפל בנכים

קובי זכאי:  הוא רופא מינהלי

ישראל אייכלר: אתה רצית שיורידו את המרב"ד ואני מבין אותך כי בוועדה לפניות הציבור בראשה עמדתי, המרב"ד תפס אצלי המון מקום עם 40,000 פניות שלא נענות

ישראל אייכלר:  לכן אתה צודק שאי אפשר לשלוח נכי צה"ל לשם

ישראל אייכלר:  הציע עכשיו משרד הביטחון שהוא מוריד את המרב"ד

קובי זכאי: לא

קובי זכאי:  הוא לא מוריד את המרב"ד

קובי זכאי:  הוא שומר לעצמו את הזכות

ישראל אייכלר: לשיקול דעת

ישראל אייכלר:  כמובן לשיקול דעתו של הרופא

ישראל אייכלר:  את מי אתה רוצה, שרופא קופת חולים יחליט?      

קובי זכאי: לא

חמד עמאר: כאן יש אפשרות לרופא המטפל של אותו נכה לתת את האישור

חמד עמאר:  רופא מטפל של אותו נכה

קובי זכאי: כבוד היושב ראש, בחוק זה מוגדר אחרת

חמד עמאר: הרופא של משרד הביטחון הוא לא מקצועי בנושא הזה

ישראל אייכלר: גברת לוריא תענה לשאלתך, חבר הכנסת עמאר

קריאה: רופא משפחה

קובי זכאי: לא

קובי זכאי:  רופא משפחה לא יכול

לימור לוריא: ככלל, לא משנה באיזה מקום, כל רופא שפוגש אדם, מטופל, שהוא חושב שמסכן את עצמו או את האחרים בנהיגתו, מחויב על פי חוק היום – לא קשור אלינו – לדווח למכון הרפואי לבטיחות בדרכים

לימור לוריא:  מה שאנחנו אומרים, דיברת על ביטוח לאומי, שבשונה מאגף נכי צה"ל שבכל רכישה של רכב בעצם מפנה למרב"ד, בביטוח לאומי, כאשר יש רופא שמתרשם שזה מסכן את עצמו ואתה אחרים, חובה עליו להפנות למרב"ד

לימור לוריא:  מה שאנחנו משנים כאן בנוסח לבקשת הארגון ואנחנו מבינים את זה שבמקרים שהרופא המטפל או רופא משרד הביטחון חושב שזה עלול לסכן את הנהג או את מישהו אחר, הוא יפנה למכון הרפואי לבטיחות בדרכים

לימור לוריא:  בכל מקרה אחר, שלבן אדם יש רישיון בתוקף ולא חושבים שהו א מסכן, אנחנו לא נדרוש את זה      

קובי זכאי: יש לי הצעה לשיפור

קובי זכאי:  אם הרופא המחוזי סבור – מכיוון שבדרך כלל בהרבה מקרים הרופא המחוזי לא את הנכה - - -     

לימור לוריא: הוא מסתמך על המסמכים של הרופא המטפל

קובי זכאי: נכון

קובי זכאי:  אז כאשר הוא מסתמך על מסמכים של הרופא המטפל והרופא המטפל לא כתב שהנכה צריך להיות מופנה למרב"ד ולרופא המחוזי יש תהייה בעניין, שגם יפנה לרופא המטפל בבירור ולא ישלח על דעת עצמו וגם יפגוש את הנכה לפני שהוא עושה את זה

קריאה: זאת פרוצדורה

קריאה:  זה לא חוק

קובי זכאי: לא ביקשתי לכתוב את זה בחוק

קובי זכאי:  אני רוצה לבקש הבהרה

קובי זכאי:  תכתוב את זה בנוהל שלך

ישראל אייכלר: הנוסח שהציע היועץ המשפטי של משרד הביטחון, אם הבנתי אותו נכון, אומר: יש לו רישיון נהיגה והוא כשיר לנהיגה

ישראל אייכלר:  נקודה

קריאה: איך הוא יקבע את זה?     

ישראל אייכלר: זו שאלה שאחר כך נראה

ישראל אייכלר:  זה צריך להיות בחוק

קריאה: איך הוא יקבע?     

ישראל אייכלר: יש אלפי חוקים לגבי אדם כשיר או לא כשיר לנהיגה וברור איך בודקים אדם אם הוא כשיר או לא כשיר לנהיגה

ישראל אייכלר:  לא אני ולא אתה

ישראל אייכלר:  יש רופאים

ישראל אייכלר:  יש מומחים

ישראל אייכלר:  רופאי עיניים

ישראל אייכלר:  אני לא יודע בדיוק מה

חמד עמאר: הוא בעצמו אמר שהרופא המחוזי מסתמך על הרופא המטפל

חמד עמאר:  לכן יביא חוות דעת של הרופא המטפל שלו, ישלח אותו לרופא המחוזי, והרופא המחוזי יקבע לפי זה

ישראל אייכלר: אותנו מספקת המילה "והוא כשיר לנהיגה"

חילי טרופר: אני רוצה לוודא באשר לשאלה שנשאלה כאן

חילי טרופר:  בעצם פוזיטיבית לקבל רישיון לא צריך שום מרב"ד ולא כלום

חילי טרופר:  כמו שנאמר, אנחנו יודעים איך מקבלים

חילי טרופר:  רק במקרה שרוצים אולי לשלול, רק אז צריך לפנות למרב"ד וההצעה הייתה כאן אפילו להקשות את זה קצת יותר

חילי טרופר:  כלומר, הוא לא יכול לעשות את זה רק על סמך מסמכים אלא הוא יצטרך לפגוש את המטופל ורק אז, אם הוא מחליט, להפנות למרב"ד

לימור לוריא: נכון

לימור לוריא:  אני רוצה להסביר

לימור לוריא:  לפעמים כשבן אדם מקבל את הרישיון לראשונה, יכול להיות שמצבו התפקודי הוא איקס ולימים, אם חלילה חלה החמרה, אנחנו גם צריכים להבטיח כמדינה את שלומו ואת שלום האנשים האחרים בכביש

לימור לוריא:  לכן זאת אחריות של כולנו     

קובי זכאי: על זה אין ויכוח

ישראל אייכלר: הנושא הזה נפתר

יעל סלנט: אני חייבת להגיד שבעיניי זה יוצא קצת עמום

ישראל אייכלר: מה את מציעה?     

יעל סלנט: לפי קביעת רופא

יעל סלנט:  הרי מישהו יראה אותו

יעל סלנט:  בפעם הראשונה שהוא מקבל

יעל סלנט:  עזבו את החידוש

יעל סלנט:  בחידוש, אם אין משהו מיוחד, אז לא צריך לשלוח אותו

יעל סלנט:  אבל בפעם הראשונה שאתם נותנים לנכה רכב, אתם הסברתם לי שאתם בודקים שהנכה כשיר לנהיגה

יעל סלנט:  אתם לא בודקים שהוא כשיר לנהיגה?     

ישראל אייכלר: הם כן יבדקו

חמד עמאר: יש רופא מטפל שבודק אותו כל הזמן ויודע ממה הוא סובל, אם הוא כשיר לנהיגה או לא כשיר לנהיגה

עידן קלימן: יעל, הם בודקים אותו אבל ברירת המחדל מתהפכת

עידן קלימן:  מלשלוח אותו כברירת מחדל, זה הופך ללא לשלוח אותו כברירת מחדל

עידן קלימן:  זה הכול

עידן קלימן:  זה הסיפור

עידן קלימן:  זה מה שאת יכולה להכניס בחוק

עידן קלימן:  אחר כך, לגבי ההערות שהיו כאן, זה נכנס בנוהל שלהם, בדיפולט של הנהלים שלהם, אבל בחוק מה שחשוב זה שמברירת המחדל של לשלוח כל אחד, לא שולחים כל אחד

לימור לוריא: אני רוצה להסביר, אדוני היושב ראש

לימור לוריא:  יש שני מקרים שאנחנו בכל זאת צריכים את המרב"ד

לימור לוריא:  ראשית, באמת במקרים שיש חשש שאולי זה לא נכון שהוא ינהג ובמקרים אחרים כאשר בן אדם צריך התאמה של אביזרים מסוימים שיאפשרו לו לנהוג

לימור לוריא:  במקרים האלה שהרופאים – אם זה הרופא המטפל או הרופא המחוזי שמתבסס על הרופא המטפל שחושב שצריך את המרב"ד – אנחנו נפנה למרב"ד, כמו שאמר יושב ראש הארגון, לא כברירת מחדל שכל מי שמקבל רכב בהגדרה צריך כי במרב"ד זה לוקח הרבה זמן והתהליכים יותר מאתגרים

לימור לוריא:  אנחנו רוצים את זה במקרים שהרופאים חושבים שצריך את זה

עידן קלימן: עם זה אין מחלוקת

רפאל כהן צמח: אבל צריך ליצור מסלול ירוק לנכי צה"ל ולא לחכות למרב"ד במשך חצי שנה

לימור לוריא: אנחנו מאוד נשמח אם אפשר בעניין הזה לעזור

קריאה: הוא צודק במאה אחוזים

ישראל אייכלר: אנחנו כותבים את המשפט "על פי קביעת רופא"

יעל סלנט: "הוא כשיר לנהיגה לפי קביעת רופא"

ישראל אייכלר: כן

ישראל אייכלר:  הוא כשיר לנהיגה על פי קביעת רופא

קריאה: לא

קריאה: מה פתאום? ממש לא

קריאה: אם עשית את זה כך, אתה מקבע את מה שאנחנו יוצאים נגדו

קריאה:  ברירת המחדל היא לא לשלוח

ישראל אייכלר: לי לא אכפת שיהיה כתוב "הוא כשיר לנהיגה"

קובי זכאי: נכון

קובי זכאי: , זה מספיק

ישראל אייכלר: אבל היועצת המשפטית אומרת שכן צריך להגיד מי קובע שהוא כשיר לנהיגה

קריאה: אפשר להוסיף אלא אם נקבע אחרת על ידי רופא

קובי זכאי: אדוני, אם יש לו רישיון נהיגה ואף אחד לא שלל ממנו את הרישיון, אז הוא כשיר לנהיגה

ישראל אייכלר: אני לא יודע באיזה גיל אתה, אבל בגיל שלי כבר מתחילים לשאול

קובי זכאי: אני לא בטוח שאנחנו רחוקים בגיל

ישראל אייכלר: יש גילאים שכבר מתחילים לשאול אם הרישיון שקיבלו לפני 30 שנים עדיין רלוונטי

ישראל אייכלר:  זאת שאלה לא רק לנכי צה"ל אלא לכל האזרחים שנוהגים

אברהם ביטון: בגיל 70 כל אדם עובר בחינות וממלא טפסים

אברהם ביטון:  כל אחד מקבל הפניה ממשרד התחבורה והוא צריך להביא אישור מרופא המשפחה ובדיקת עיניים וכולי

אברהם ביטון:  לכן כל זה מיותר

קריאה: למה להחריג?     

ישראל אייכלר: הוסכם שיהיה כתוב " הוא כשיר לנהיגה"

נדב וירש: אם אפשר כמה מילים, אדוני היושב ראש, לגבי המרב"ד, משהו שהוא מאוד חשוב ואני ממש אשמח שמשרד הביטחון וארגון נכי צה"ל ייקח על זה אחריות

ישראל אייכלר: המרב"ד ירד מהנושא

נדב וירש: זה משהו מאוד חשבו

ישראל אייכלר: אבל זה לא חשוב לסעיף הזה

נדב וירש: זה חשוב כי שוללים לנו את הרישיונות ואני רק מבקש דבר אחד

נדב וירש:  אני מבקש שבמשרד הביטחון יהיה מנגנון שלכם פרטני שכל מי ששוללים לו את הרישיון, לבדוק למה שללו לו את הרישיון

נדב וירש:  אם יש לו בעיה של עבירת תנועה, זו כבר בעיה שלו, אבל אם שללו לו את הרישיון בגלל הקנביס הרפואי, בגלל התרופות, אני אומר לכם שיש אנשים שלוקחים תרופות ולוקחים קנביס ויש להם רישיונות

נדב וירש:  אם אתם יכולים בבקשה לעשות את זה בצורה מסודרת ולבדוק למי שללו את הרישיונות

ישראל אייכלר: זה לא הנושא עכשיו

נדב וירש: זה כן הנושא

ישראל אייכלר: זה לא קשור למה שאנחנו דנים עכשיו

קריאה: זה חלק משיקום 

קריאה:  זאת תעסוקה

קריאה:  הרישיונות האלה יכולים לקיים אותו

ישראל אייכלר: נשמע את תשובת משרד הביטחון

לימור לוריא: האנשים כאן מעלים קושי שאנחנו מכירים בהתנהלות מול המכון הרפואי לבטיחות בדרכים

לימור לוריא:  אנחנו מכירים את זה

לימור לוריא:  אנחנו מקבלים המון תלונות

לימור לוריא:  אני רוצה להסביר ולומר שאנחנו כמשרד הביטחון, אין לנו סמכות, לא חוקית ולא ביצועית, להחליט מי כשיר ומי לא

לימור לוריא:  יחד עם זאת, צודקים נכי צה"ל שאומרים שצריך ליצור מסלול ירוק שמקצר, מייעל ומפשט להם את הבירוקרטיה, וגם לנו, במקרים שמגיעים אלינו ואומרים שזה לא בצדק, שתהיה לנו כתובת במרב"ד להבין למה התקבלה ההחלטה שהתקבלה כדי שנוכל לעזור בעניין הזה

ישראל אייכלר: מצוין

רפאל כהן צמח: צריכים את העזרה של כבודו

ישראל אייכלר: יש לך משהו חשוב לומר?     

נחום לאמור פרידמן: כן

נחום לאמור פרידמן:  יש הרבה ביקורות ועבודה מאוד קשה שנעשית באגף אבל יש כאן לקונה שלא נענית

נחום לאמור פרידמן:  יש הרבה חבר'ה שהם עם פוסט טראומה מלחימה והם לא זכאים לרכב

נחום לאמור פרידמן:  אני ביניהם

נחום לאמור פרידמן:  היו לו 30 אחוזים ועכשיו הצלחתי להעלות ל-40 אחוזים

נחום לאמור פרידמן:  אני עדיין לא זכאי לרכב וסיוע מהאגף

נחום לאמור פרידמן:  לא הייתי יכול להגיע ללימודים שאגף השיקום אפשר לי לצאת אליהם, לנסוע כל שבוע במשך שנה וחצי לרחובות כדי להתאמן עם כלב השירות שעכשיו כל יום מציל אותי מהתקפים, לא הייתי יכול להגיע אם במקרה ההורים של אשתי לא היו עובדים קשה כל החיים שלהם ונותנים לי רכב

נחום לאמור פרידמן:  לא הקיבוץ שאני חי בו, לא אגף השיקום לצערי ולא רווחה, לא היו מנגישים לי משהו כזה

נחום לאמור פרידמן:  מה עם כל השאר?     

ישראל אייכלר: אני מבקש תשובה של גברת לימור לוריא, לא בפרטני אלא בכללי

רועי רקובסקי: אני אשמח להוסיף משהו

רועי רקובסקי:  אני הלום קרב מלבנון השנייה

רועי רקובסקי:  מזה כשנה אני בתהליך מול משרד הביטחון, בהכרה

רועי רקובסקי:  בוועדה האחרונה שהתבצעה בירושלים דרשנו אחוזים, דרשנו 50 אחוזים

רועי רקובסקי:  טענת הפסיכיאטרים היא שאני לא מגיע לאחוזים האלה

רועי רקובסקי:  זאת אומרת, לא מגיעים לי אותם אחוזים, וזה כתוב בפרוטוקול, כיוון שאני נוהג ברכבי

רועי רקובסקי:  נוהג ברכב

רועי רקובסקי:  לא מגיעים לי 50 אחוזים כי אני נוהג ברכב

ישראל אייכלר: ואין לך רכב כי אין לך 50 אחוזים

רועי רקובסקי: אתה כבר תפרש

ישראל אייכלר: זה תלמודי כזה

ישראל אייכלר:       סיכמתי עם גברת לוריא שהיא תענה בכללי

ישראל אייכלר:  היא לא יכולה לענות על דברים פרטיים של אנשים פרטיים אלא על דברים כלליים

לימור לוריא: ברמה הכללית

לימור לוריא:  אני מקשיבה למה שנחום אומר ואני מבינה

לימור לוריא:  בעוד שבגדול הזכאות לרכב היא מ-50 אחוזים ויש מקרים של אנשים מתמודדים עם פוסט טראומה ובעיות אחרות שהם עם 40 אחוזים או 30 אחוזים ויש להם קושי במוגבלות וניידות

קריאה: או 48 אחוזים או 47 אחוזים

קריאה:  יש 49 אחוזים

לימור לוריא: אדוני היושב ראש, אני רוצה לבדוק את המשמעויות כי ועדת הרכב כרגע עיגנה את המצב הקיים

לימור לוריא:  אני רוצה לבדוק מה המשמעויות של מה שאתם מבקשים

לימור לוריא:  תנו לנו לבדוק את זה

ישראל אייכלר: רשמנו את זה לבדיקה ובעזרת השם תהיה תשובה בהמשך

ישראל אייכלר:  אם לא הגיעה תשובה, תזכירו לנו

נתי שקד: יושב ראש הוועדה, אפשר להתייחס לסעיף ספציפית?     

ישראל אייכלר: אף אחד לא יקבל עכשיו רשות דיבור לפני שמשרד הביטחון לא ישיב לשאלת היועצת המשפטית לגבי הסיווג, הדירוג שהיא מנתה כאן, של האחוזים והמספרים

ישראל אייכלר:  היא רוצה הסברים

הדר קרמר: ראש היחידה לתגמולים והטבות באגף השיקום

הדר קרמר:  כל הסעיפים שנקראו מחלקים את הזכאות לרכב רפואי לפי קטיגוריות ובגין פגימות מסוימות

הדר קרמר:  בגין כל קטגוריה של פגימה מסוימת יש סכום זכאות

הדר קרמר:  החלוקה בין הקטגוריות לפגימות, זה בעצם מעגן את המצב היום

הדר קרמר:  לא נעשה שום שינוי

הדר קרמר:  השינוי שכן נעשה בסעיפים האלה זה בעצם המעבר מסמ"ק ורכב יציב לסכומים

הדר קרמר:  זה בהתאם להמלצות ועדת הרכב שדנה בנושא

הדר קרמר:  ועדת הרכב בעצם מצאה שהסמ"ק היום לא משקף את חוזק המכונית וניתן בסמ"קים נמוכים יותר להשיג את אותה התוצאה וגם ברכב היציג נמצא קושי שיוצאים מהמלאי של היצרנים כמה דגמים, מה שיצר סרבול בהחלפה

קריאה: תעדכנו אותו

הדר קרמר: לכן עברו למספרים

הדר קרמר:  לסכומים

ישראל אייכלר: אבל גם סכומים משתנים

הדר קרמר: נכון ולכן כנגד הסכומים, על מנת למנוע את השחיקה העתידית, הטבנו בזכאות והצמדנו את הסכומים למדד המכוניות החדשות שמפרסמת הלשכה המרכזית לסטטיסטיקה

קריאה: אבל מה זה קשור לאחוזי נכות?     

קובי זכאי: אדוני, אני מבקש להגיב

ישראל אייכלר: היועצת המשפטית שואלת על החלוקה עצמה, לפי מה קבעתם

הדר קרמר: החלוקה עצמה לרמות מעגנת את המצב היום

קובי זכאי: לא

קובי זכאי:  הסכומים לפי משא ומתן

קובי זכאי:  אין שם שום המלצה מקצועית

קריאה: היא מדברת על הקטגוריות

קובי זכאי: אני מבקש להסביר

ישראל אייכלר: אתה לא מייצג את משרד הביטחון

קובי זכאי: אבל אני, להבדיל מהרבה אנשים שנמצאים כאן, קראתי את הדוח והם בעצמם אומרים שזה התבסס על משא ומתן מחוץ לחדר הוועדה

קובי זכאי:      אני אקריא לך את מה שאומר נציג אגף התקציבים: "לא יעלה על הדעת שבוועדה מקצועית גובה המענק ייקבע באמצעות משא ומתן וללא רציונל מקצועי

קובי זכאי:  יצוין שהמשא ומתן לא התקיים במסגרת דיוני הוועדה וללא ידיעת משרד האוצר, נציגי אגף התקציבים במשרד הביטחון"

קובי זכאי:  זאת אומרת, יכול להיות שהוועדה הייתה מקצועית אבל המסקנות לא מקצועיות

ערן יוסף: אתה אומר לא אמת

קובי זכאי: אתה מדבר לגבי זה שביטלו את הרכב היציג

קובי זכאי:  הרכב היציג הוא ההסדר הטוב ביותר שקיים בהוראת הרכב

קובי זכאי:  הרכב היציג, משמעו שמהנדס רכב קובע לכל קטגוריה של נכים שזכאית לרכב רפואי מסוג מסוים רכב שמתאים לצרכיה והמחיר שנקוב לצד הרכב היציג הוא המחיר או סכום הסיוע שהנכה אמור לקבל

קובי זכאי:  כאשר הרכב היציג משתנה, צריך להתאים את סכום המענק

קריאה: כל הדברים האלה הם יפים בתיאוריה

ישראל אייכלר: עורך דין זכאי, השאלה שלך ברורה

ישראל אייכלר:  מי הוועדה שאתה מדבר עליה?     

קובי זכאי: ועדת רכב שהקים משרד הביטחון

ישראל אייכלר: ועדה של משרד הביטחון

ערן יוסף: הכול היה בתיאום עם משרד האוצר

ישראל אייכלר: אתה הצגת כמה שאלות ואני מבקש תשובות

ישראל אייכלר:  הוועדה הזאת לא ועדת רכב של משרד הביטחון ואנחנו לא נתווכח כאן בתוך הוועדה

ישראל אייכלר:  שאלת למה יש את הרכב היציג, שנית, אמרת שזה לא היה בהשתתפות משרד האוצר ומשרד הביטחון

ישראל אייכלר:  אני מבקש מהם תשובה

ישראל אייכלר:  בבקשה, משרד הביטחון

ערן יוסף: הוועדה שדנה בנושא, היו בה נציגים של משרד הביטחון ונציגים של משרד האוצר

קריאה: הוועדה קובעת שנציגי אגף התקציבים לא היו שותפים לסכומים האלה

ישראל אייכלר: אל תתווכח איתי, אני לא בעניין, אני לא ועדת הרכב

ישראל אייכלר:  שאלת שאלה, אני מכבד אותך, אתה תורם רבות לדיון ואני מבקש לקבל עליה תשובה

ערן יוסף: בוועדה היו חברים נציגים של משרד הביטחון, של משרד האוצר וגם של ארגון נכי צה"ל לצד נציגי ציבור ומומחים שעסקו בנושא

ערן יוסף:      הדבר השני

ערן יוסף:  ההמלצה המרכזית של הוועדה היא לצאת מעולם הסמ"ק ולעבור לעולם של סכומים

ישראל אייכלר: את זה הבנתי

ערן יוסף: לכן מה שנאמר על ידי קובי, לא נכון

קובי זכאי: אני לא התווכחתי עם הסמ"ק

ישראל אייכלר: הוא לא דיבר על זה

עידו גל רזון: היום, טויוטה קורולה, מה שהם נותנים לנו עולה יותר יקר מהסכום שהם מדברים עליו, כשהעבירו את זה לסכומים

קריאה: הסכום לא מספיק לרכב

קובי זכאי: אדוני, אין רכב שאתה יכול לרכוש בסכום הזה

ערן יוסף: אני מבקש לסיים

ערן יוסף:  הדבר השלישי זה שהוועדה היא זו שהמליצה על הסכומים והסכומים האלה מוצמדים

ערן יוסף:  לכן האמירה שהסכומים לא מתאימים היא לא נכונה

ערן יוסף:  הוועדה המליצה על הסכומים וההמלצות האלה אושרו על ידי משרד הביטחון ובהחלטת ממשלה ומובאות עכשיו לאישור הוועדה

ישראל אייכלר: אנחנו לא ניכנס לוועדה

ערן יוסף: לטעמנו זו ההמלצה של המומחים שאותה אנחנו מבקשים לעגן

ערן יוסף:  נקודה

עידו גל רזון: לאיזה רכב יצמידו את זה?      

קובי זכאי: 	אדוני, אמרת שאני תורם

קובי זכאי:  אני מבקש עוד תרומה אחת

קובי זכאי:  קח את הסכומים

קובי זכאי:  ראשית, הם סכומים שהומלצו בדוח הוועדה בינואר 2022

קובי זכאי:  זאת אומרת שהם לא רלוונטיים לעכשיו

הדר קרמר: הסכומים עודכנו

קובי זכאי: דבר שני

קובי זכאי:  כאשר קובעים סכום, ההנחה הבסיסית היא שאתה לוקח את הכסף שאתה מקבל, אתה הולך לסוכנות ואתה יכול לרכוש רכב מסוים בסכום הזה אבל אין רכב כזה כי הסכומים לא קשורים למחירי הרכבים

קובי זכאי:  זאת אומרת שהיום, אם אתה רוצה לרכוש רכב, או שתוציא כסף מכיסך או שאתה לא מקבל את מלוא הסיוע

קובי זכאי:  לעומת זאת, כאשר יש רכב יציג - - -     

ישראל אייכלר: אתה מתווכח עם ועדת הרכב שהיא קבעה את הסכומים

קובי זכאי: אבל אנחנו בהליכי חקיקה

ישראל אייכלר: אני רוצה שמשרד הביטחון ישיב עכשיו לשאלותיך

קריאה: מה שאתה רואה כמשחק ואתה מחייך ומרוצה, אלה החיים של אנשים

קריאה: היושב ראש, הוא נהנה

קריאה:  תראה

ישראל אייכלר: עכשיו שיהיה שקט

ישראל אייכלר:  אני מחכה לתשובת משרד הביטחון

קריאה: כן

קריאה:  הוא נהנה

קריאה:  כן

ישראל אייכלר: אני מבקש להפסיק את רעשי הרקע

קריאה: אם שלושתכם צועקים, זה אומר שהוא עושה משהו טוב

ישראל אייכלר: אני לא אתן לפוצץ את הישיבה

ישראל אייכלר:  אם מישהו מתכוון לפוצץ את הישיבה, הוא ימצא את עצמו בחוץ

ישראל אייכלר:  עד עכשיו לא הוצאתי

קריאה: זה מוציא אותך משלוותך

עידן קלימן: המטרה שלך היא להוציא אותי משלוותי וזה עושה לך טוב?     

קריאה: זאת לא המטרה

קריאה:  המטרה היא לשפר זכויות

ישראל אייכלר: מרגע זה אני לא מאפשר לדבר

ישראל אייכלר:  משרד הביטחון

הדר קרמר: אני רוצה לציין איך נקבעו הסכומים בוועדה

הדר קרמר:  הסכומים נקבעו על סמך מחיר הרכבים בשוק

הדר קרמר:  זאת אומרת, להגיד שזה לא תואם לרכבים, זה קצת מנותק מהמציאות

הדר קרמר:  אני אתן דוגמה

הדר קרמר:  אם אני לוקחת את הטויוטה קורולה שנבדקה באותו זמן בוועדה, המחיר שלה היה – אם תסתכל בדוח, בנספח – 140,000 שקלים כאשר מחיר הרכב שנקבע באותה קטגוריה של הרכב היציג שנבחן היה 145,000 שקלים

הדר קרמר:  זאת אומרת שהיא התבססה על מחיר הרכבים שנתן את אותה רמת אבזור ואת אותה רמת בטיחות

קובי זכאי: זה לא נכון

ישראל אייכלר: אני לא מוכן

ישראל אייכלר:  עכשיו ידבר עידן קלימן

ישראל אייכלר:  עורך דין זכאי, אני לא רוצה שלא תדבר בכלל

ישראל אייכלר:  אני רוצה שתדבר כי אתה אומר דברי טעם אבל אל תתפוס את המיקרופון ואל תשתלט לי על הדיון

קובי זכאי: אני מתנצל

עידן קלימן: קודם כל, בראשית דבריי, נמצא כאן גם חברי איציק שושן שהיה איתי בוועדת הרכב

עידן קלימן:  הוא שמאי מוסמך ואם הוא ירצה, הוא יתייחס בהמשך ותקבלו גם פרטים טכניים

עידן קלימן:       אני אענה לך וזו האמת ואין בילתה

עידן קלימן:  אני יודע שאתה נהנה מזה

קריאה: הוא לא נהנה מזה

עידן קלימן: הבעיה שאתה מטעה כאן אנשים

קריאה: אני מדבר איתו לפחות 24 שעות ביום, הוא לא נהנה מזה

קריאה:  הוא סובל

קריאה: אתם יודעים מה המצב שלנו כל כך הרבה שנים

קריאה:  למה?     

עידן קלימן: לפרוטוקול

עידן קלימן:  רפורמת נפש אחת נבנתה בקוביות על פי צרכים

עידן קלימן:  לא על פי כסף

עידן קלימן:  ארגון נכי צה"ל בא ונתן צרכים, אחרי זה אותה הדר שיושבת כאן, שאז היא הייתה שייכת לאגף התקציבים - - -     

קריאה: מה עם הצרכים שלנו?     

עידן קלימן: רגע

עידן קלימן:  הכול בפנים

קריאה: למה הצרכים שלנו לא בפנים?     

עידן קלימן: אני אומר לך שהכול בפנים

קריאה: הם לא בפנים

ישראל אייכלר: עידן, אל תענה

קריאה: אם הם בפנים, למה אנחנו כאן?     

ישראל אייכלר: אני מבקש מהסדרנים לא לאפשר להם להפריע

ישראל אייכלר:  אני לא מוכן שיפריעו לי

עידן קלימן: זה לא מכובד שאתם לא נותנים לדבר

עידן קלימן:  אתה יכול לא להסכים אבל לפחות תן לי לדבר

ישראל אייכלר: אני לא יכול להגיד להוציא אנשים

עידן קלימן: אולי אתה טועה? אלי כשתראה את ההקראה תראה שאתה טועה? חכה

קריאה: את מה, את הסיוע לדיור? את ההלוואה היקרה שתפרתם לנו? בחודש החזר של 5,000 שקלים? איך נקנה בית עם החזר של 5,000 שקלים בחודש?     

קריאה: עם יד על הלב, נראה לך מוסרי חצי שנה באוטו?     

קריאה: משרד הביטחון, על חצי מיליון

קריאה: אני מדבר מול החברה הישראלית

קריאה:  נראה לך מוסרי

קריאה: תסביר לי איך בצד השני עד היום הם קיבלו 4

קריאה: 7 מיליון מענק

קריאה:  אנחנו קיבלנו 60,000

קריאה:  איך עכשיו אתם מגיעים ל-150,000? זה הולך לשם

עידן קלימן: יתרה מזאת

עידן קלימן:  אני רוצה לחזק את דברי הדר

עידן קלימן:  בניגוד למה שנאמר כאן, אנחנו ישבנו על כל הרכבים ועל כל הקטיגוריות

עידן קלימן:  לא רק שניתן המחיר העדכני אלא ניתן המחיר של הדגם המפואר והעדכני ואני אסביר למה מפואר ולא מהמילה פאר אלא בגלל מנגנוני הבטיחות

עידן קלימן:  אנחנו הוכחנו להם שככל שהדגם יותר משופר, כך מנגנוני הבטיחות יותר נדרשים, במיוחד במצב של עקורי עין ואנשים עם פגיעות גפיים וכל מיני דברים שגורמים לכך שמערכות הבטיחות הן דבר נדרש

עידן קלימן:  אני מזכיר לכם שבגלל התפזרות הממשלה ועד שהתכנסנו, באמת עד שהיה את הדוח, הייתה התייקרות של הרכב

עידן קלימן:       לגבי נוכחות נציגי האוצר

עידן קלימן:  קודם כל, נציגי האוצר היו בכל הדיונים ובסוף הם גם אישרו את הדוח על אפם וחמתם מכיוון שמשרד האוצר הוציא דוח באמצע רפורמת נפש אחת והוא אומר שמיד אחרי היעלמות הקורונה ירדו מחירי הרכבים

עידן קלימן:  אנחנו התקוממנו על כך

ישראל אייכלר: אני מקדם בברכה את כבוד השר אופיר סופר

עידן קלימן: אנחנו קיבלנו מסמך באמצע קיום הוועדה

עידן קלימן:  בוועדה עצמה ישבו נציגים של משרד הביטחון, ואגב, הם מומחים לציי רכבים, ישבו נציגים של את"ק, נציגים של ארגון נכי צה"ל, נציג ציבור שהיה יושב ראש הוועדה וכמובן אגף שיקום

עידן קלימן:  במהלך הדיון עצמו, במהלך התכנסות הוועדה, הגיע מסמך ממשרד האוצר ואותנו הוא מאוד קומם

עידן קלימן:  לשמחתי גם אנשי אגף שיקום דחו את המסמך הזה וגם הוכח היום שהמסמך הזה היה ממש קשקוש בלבוש

עידן קלימן:  במסמך הזה משרד האוצר ניסה לטרפד את ההעלאה בטענה שמיד אחרי הקורונה ירדו המחירים, אנחנו הוכחנו שלפחות מאז קום המדינה כפי שאנחנו מכירים המחירים לא ירדו

עידן קלימן:  אני מזכיר לכם שאז פרצה המלחמה בין אוקראינה לרוסיה

עידן קלימן:  אנחנו התייעצנו עם מומחים בתחום הרכב והם אמרו שגם אם הקורונה תעבור, ההשלכות של המלחמה הזאת יגיעו גם לתעשיית הרכב

עידן קלימן:  כמו שאנחנו רואים היום, הם צדקו

ישראל אייכלר: אבל אתה אומר שיש מנגנון הצמדה

עידן קלימן: בדיוק לזה אני מגיע

עידן קלימן:  נאמר כאן לגבי הרכבים היציגים

עידן קלימן:  שיטת הרכבים היציגים נכשלה כישלון חרוץ

עידן קלימן:  היינו מקבלים רכבים יציגים תיאורטיים שלא ענו על המציאות

קריאה: כי משרד הביטחון החליף את ההוראה

עידן קלימן: לכן החלטנו שהדבר הנכון - לאור האתגר של הרכבים החשמליים, אי מתן רכבים יציגים כמו שצריך וכל מיני התפלפלויות ובזבוזי זמן שגרמו לכך שהנכים נפגעו - לעבור לכסף ולתת לזה מנגנון הצמדה כפי שהדר ציינה כאן

קריאה: מה אומרת ההצמדה הזאת?      

ישראל אייכלר: קיבלנו תשובות לשאלות האלה

עידן קלימן: עכשיו, אחרי שהחוק יעבור - - -     

קריאה: אנחנו עדיין משלמים יותר, גם אחרי שהוא יעבור

עידו גל רזון: יש סיכום מול משרד הביטחון שמתכנסים פעם בשנה ומדברים על הדבר הזה

קריאה: זה לא כתוב בחוק

ישראל אייכלר: עידו, סיימת את קריאות הביניים

קריאה: אפשר לשאול שאלה? טויוטה קורולה - - -     

עידן קלימן: עוד לא סיימתי

ישראל אייכלר: אתה חושב שאחרי שהוא יסיים אני אכנס לטויוטה קורולה או לפיג'ו או לסיטרואן? השתגעתי?     

קריאה: הרכב היציג

ישראל אייכלר: לא

ישראל אייכלר:  זה לא נושא הדיון בוועדה שלנו

קריאה: זה היה הרכב היציג של משרד הביטחון

ישראל אייכלר: כן, אבל אני לא נכנס לזה

קריאה: והסכום שמקבלים הוא לא מספיק כדי לקנות רכב

ישראל אייכלר: עידן, אתה רוצה להמשיך?     

עידן קלימן:  שאלה יעל שאלה טובה לגבי הדיפרנציאציה והמדרגות

עידן קלימן:  אנחנו הצמדנו לחוות הדעת ושלחנו את זה לחברי הוועדה, מסמך מאלף של דוקטור דני דולפין שהיה 23 שנים רופא ראשי באגף שיקום

עידן קלימן:  המסמך הזה מפרט את ההיסטוריה של איך נבנתה הדיפרנציאציה הזאת בה גם מבקשות של ארגון נכי צה"ל, גם מרצף של מקרים שעלו בוועדת חריגים והראו חתך רוחבי שדרש שיפור, גם מסיורים של אנשי אגף השיקום בסוכנויות הרכב וכדומה והוא מפרט את החשיבות של הרכב הרפואי כשיקום, גם כמובן לנכים פיזיים וגם לפוסט טראומתיים

עידן קלימן:  אגב, באופן הכי ברור אומר ש"הסמ"ק ככלל הוביל לשינוי במאפייני הרכב וגם בעולם הרכב המשתנה, יש למצוא את שיווי המשקל שבין העלות לבין התאמת רכב לצורכי הנכה, אם לא יימצא שיווי משקל זה – יהפוך הרכב הרפואי להטבה כספית ויאבד ההיבט החשוב ביותר שלו כרכב שיקומי"

עידן קלימן:  הוא חד משמעית מסביר, יעל, שככל שמדובר בנכה בעל מוגבלות בניידות ברמה גבוהה יותר, הוא זקוק למרחב תנועה גדול יותר, קל וחומר כאשר מביאים בחשבון את האביזרים הנלווים הנדרשים לשם הנהיגה של הנכה ברכב כגון מנגנוני יד וכדומה

עידן קלימן:      גם כאן, בחוק הזה, אנחנו עושים שינוי היסטורי, שיפור מדהים, גם לקטועי רגל ימין ששנים לא קיבלו שירות מהמאגר, 2,000 קטועי רגל ימין ששנים נזרקו בעת החלפת רכב ולא יכלו לצאת מהבית כי לא היה להם מחליף דוושות

עידן קלימן:  סוף כל סוף משרד הביטחון לוקח אחריות על האירוע הזה ונותן להם רכבי מאגר בעת ההחלפה

עידן קלימן:  אני חושב שהדבר היותר מרגש זה 123 נכי צה"ל הקשים ביותר, פגועי ראש, בעלי אי יכולת קוגניטיבית שמסיבות ממש לא ברורות הם לא רכבי מדינה

עידן קלימן:  אנשים שלא יכולים לדאוג לעצמם, נדרשים לליווי במשך 24 שעות וסוף כל סוף יקבלו את המעמד הזה ולא יופקרו

עידן קלימן:      אני רוצה להודות כאן במיוחד לעורכת דין יעל סלנט שעלתה על זה, התעקשה על זה, היא ראתה את זה אצלנו, היא גם התעקשה על זה, היא זוכרת את זה מהדיונים שהיו ב-2016 ובאמת מדובר באותם 123 אנשים, אבל זה משהו שסוף כל סוף עושה צדק היסטורי

ישראל אייכלר: עידן, יש לי שאלה שנשאלה על ידי אחד מהנכים ששלח לי פתק

ישראל אייכלר:  אני מבין שהכנסתם לוועדת חריגים את מי שיש לו ארבעה ילדים ומעלה

קריאה: נכון

קריאה:  גם זה מיותר

עידן קלימן: זה ממש לא מיותר

ישראל אייכלר: אתה יכול להסביר לי למה זה חריג?     

עידן קלימן: אני אסביר

עידן קלימן:  זה בכלל לא היה

עידן קלימן:  הסיכום הוא שזה נכנס לוועדת חריגים ומאושר באופן אוטומטי

עידן קלימן:  מה שקורה זה שיש נכים שהם נגיד זכאים ל-1,600 סמ"ק, שזה רכב פרטי

עידן קלימן:  כמו שהסברתי לך בדיון הקודם, במשרד הביטחון, במחשבים שלהם, לא רשומים מספר הילדים אלא רשום פלוס אחד ואתה לא יודע כמה ילדים יש לו

ישראל אייכלר: גברת לוריא, יש לנו עוד סיבה לדבר כי אני לא מוכן לקבל את זה

ישראל אייכלר:  אני רוצה שזה יהיה לא בוועדת חריגים

עידן קלימן: אדוני, זה הוסכם כדבר קבוע

לימור לוריא: אבל באיזו רמת סיוע?     

ישראל אייכלר: אתם תקבעו

ישראל אייכלר:  אני לא מתערב

ישראל אייכלר:  זה לא משהו חריג

יעל סלנט: היום נכה מקבל את הסכום שמגיע לו לפי רמות הסיוע

יעל סלנט:  לפי המוצע בהצעת החוק אפשר יהיה לדון בוועדת חריגים בצורך המיוחד שיש לנכה שיש לו ארבעה ילדים עד גיל 21 או יותר

יעל סלנט:  עולה בקשה לתת סכום גבוה יותר לנכה שיש לו ארבעה ילדים או יותר

עידן קלימן: זה כבר סוכם

יעל סלנט: מה זה סוכם?     

ישראל אייכלר: זה לא מופיע בחוק

קריאה: ועדת חריגים, זה מה שהיה עד היום

קריאה:  אנשים הלכו לוועדה ולא קיבלו

ישראל אייכלר: זה לא חייב להיות כרגע אבל אתם תקבעו מה הרמה

עידן קלימן: אני הייתי נציג הארגון בוועדת רכב חריגים

עידן קלימן:  במשך שנים רבות, באירועים האלה, הטיעון של משרד הביטחון – אני מדבר על לפני רפורמת נפש אחת – היה שלא מעניין אותו המשפחות, הוא צריך לתת את הרכב הרפואי לפי צרכיו

עידן קלימן:  זאת אומרת, נכה צה"ל שיש לו ארבעה ילדים וצפונה היה צריך לרכוש שני רכבים וזה לא היה מקובל

עידן קלימן:  אני הגעתי לחתך מאוד מאוד ברור, שני חתכים שיש אצל נכי צה"ל

עידן קלימן:  ברור שלכל כלל יש חריג באבל בגדול היה פוסט טראומתיים שזכאים 1,600 ויש להם מעל ארבעה ילדים ונכים קשים שעברו הפריות ונולדו שלישייה, תאומים, ואז פתאום - עם המטפלת - מוצא את עצמו שישה אנשים לעומת השלושה שהיו קודם לכן

עידן קלימן:  האנשים האלה היו צריכים לנסוע בשני רכבים

עידן קלימן:  הטיעון שלנו בוועדה התקבל, אושר, סוכם מול משרד הביטחון במנגנון ועדת חריגים באוטומט

עידן קלימן:      ועדת העבודה והרווחה לא חותמת גומי

עידן קלימן:  אם תחליטו שזה צריך להיכנס בחוק, אני בטוח שלמשרד הביטחון אין בעיה כי זה סוכם ותומחר

עידן קלימן:  מה שאתם תמצאו לנכון, אנחנו נכבד

ישראל אייכלר: אני מבקשים ממשרד הביטחון שייתן לנו תשובות בעניין הזה

אברהם ביטון: אני גם מבקש לקבוע שמי שעבר שתי ועדות חריגים פעמיים ברציפות, בפעם השלישית לא יביאו אותו עוד פעם לוועדת חריגים אלא ייתנו לו את מה שהיה בוועדה האחרונה

מיכאל ביטון: אדוני, אני רוצה להקריא את הסיפה של הסעיף הזה שמדבר בדיוק על העניין הזה

מיכאל ביטון:  אני אבא לשישה ילדים

מיכאל ביטון:  אני זכאי למנוע 1,600

מיכאל ביטון:  הסיפא אומרת – יעל בטח תבין את זה – בעמוד 20 - - -     

עידן קלימן: זה לא בחוק

עידן קלימן:  זה בתקנות

יעל סלנט: לא

יעל סלנט:  ועדת חריגים היא בחוק

מיכאל ביטון: בעמוד 30, סעיף 1(א) שלפניו בא 9לז(א)

ישראל אייכלר: אני רואה

מיכאל ביטון: בסוף נאמר: "הצורך בהתאמת רכב לנכה עקב נכותו או עקב מאפיינים גופניים מיוחדים"

מיכאל ביטון:  למעשה ועדת החריגים נתנה כאן סיפור מאוד יפה על המשפחה ובסיפה היא אומרת שמדובר או עקב מאפיינים מיוחדים גופנים

עידן קלימן: לא

עידן קלימן:  גוף, ההגדרה בחוק זה גם כאובי נפש

עידן קלימן:  עברנו על זה

קריאה: הגובה שלהם לא מתכווץ

קריאה:  למה מגיעים עוד פעם לוועדת חריגים?      

ישראל אייכלר: הייתה רוצה שלא יהיה כתוב גופניים אלא עקב מאפיינים

מיכאל ביטון: כן

מיכאל ביטון:  אם אפשר

קריאה: תשאיר את ה-גופני

קריאה: הכול כאן נופל על הגדרות

עידן קלימן: אני רוצה להשיב לגבי הרכב היציג

ישראל אייכלר: עכשיו אני רוצה לא הפסקה כללית אלא הפסקה קצרה חשובה לי באופן אישי

ישראל אייכלר:  אני רוצה שהשר אופיר סופר, שר העלייה והקליטה, ייקח את רשות הדיבור עכשיו כי הוא צריך לצאת ואני לא ר צה לוותר עליו

אופיר סופר: תודה רבה

אופיר סופר:  אני רוצה לומר שקצת התגעגעתי

קריאה: גם אנחנו

אופיר סופר: זה אולי פחות מקובל ששר מגיע לוועדה שפחות קשורה לתפקידו המיניסטריאלי אבל כיוון שהנושא הזה נמצא בנפשי, אני חושב שהייתי מאלה שיותר עסקו בזה ואולי גם ייסדו כאן את ועדת המשנה בעניין, ובאמת אני רואה כאן שותפים לדרך

אופיר סופר:  אני יודע שכנראה לא נסיים את כל המלאכה בתקופה הקרובה

אופיר סופר:  אני רוצה לומר דברים שחשוב שייאמרו

אופיר סופר:  בסוף אני חבר בממשלה ועדיין אני חושב שיש דברים שחשוב לי לומר אותם כי אני מעריך ששום דבר לא יסתיים בתקופה הקרובה

אופיר סופר:  נגיד שיש לי קשר טוב בעניין הזה גם עם שר הביטחון וגם עם מנכ"ל משרד הביטחון שמאוד נרתם לעניין

אופיר סופר:  בשבוע שעבר ישבתי גם עם נציגי הארגון ומדי פעם, מעת לעת, אני עוסק בעניין הזה כי בסוף חשוב לי לקדם את הדברים

אופיר סופר:      אני חייב לומר, ואני אומר דברים שאולי קצת יגרמו עוול אבל אני לא נמצא בפרטים ובסוגיות, אז קחו אתה הביקורת באופן המתאים והראוי כי באמת התעסקנו לא מזמן עם מציאת רכב לנכי צה"ל עם פגיעה ברגל ימין והדברים שעידן הזכיר הם דברים חשובים

לימור לוריא: עכשיו יש לזה פתרון

לימור לוריא:  בחוק יהיה לזה פתרון

אופיר סופר: נכון

אופיר סופר:  בחוק יהיה לזה פתרון

אופיר סופר:  שיחות עם מנכ"ל שלמה סיקס באמצע הלילה

אופיר סופר:  זו הייתה הרמה של הדברים

אופיר סופר:      אני רוצה שלא נתרגל לעסוק בזכויות אלא נתרגל לעסוק בשיקום

אופיר סופר:  אנחנו צריכים להתרגל לעסוק בשיקום ולא לעסוק בזכויות

אופיר סופר:  יכול להיות שכאשר הקימו את אגף השיקום לפני עשרות שנים, התפתחה תרבות מסוימת

אופיר סופר:  אנחנו ערים לשיח שכל כולו עוסק בזכויות

אופיר סופר:  אני אומר את זה למשל לגבי הרכבים

אופיר סופר:  בעיניי, לתחושתי, בזבוז זמן, בזבוז כסף, גם בזבוז של נראות

אופיר סופר:  אני לא יודע כמה קילומטרז' נוסעים הנכים הקשים וכמה חשוב להם להחליף את הרכב פעם בארבע וחצי שנים, פעם בארבע שנים או פעם בשלוש וחצי שנים

אופיר סופר:  רק אלוהים יודע ומי שמזיז את המהלכים האלה יודע למה הדיון והעיסוק ברכבים הוא כל כך חשוב

אופיר סופר:  גם אם מדובר רק על עשרות מיליונים, עם עשרות מיליונים אפשר לעשות הרבה דברים טובים

קריאה: אלה 90 מיליון

אופיר סופר: אני מבין שיש אילוצים פוליטיים בחיים

אופיר סופר:  גם אני מתנהל באילוצים פוליטיים אבל אני אומר למי שיש פחות אילוצים פוליטיים, הוא צריך לזכור שהאחריות שלנו היא אחריות שיקומית

אופיר סופר:  זה דבר אחד

ישראל אייכלר: אתה מפריע לשר ואתה פותח כאן ויכוחים מיותרים

עידן קלימן: אולי נקריא את מה שאמר דוד בן גוריון כאשר אמרו את הדברים האלה

עידן קלימן:  היה ויכוח על זה והוא כותב ביומן שלו כאשר באחד המפגשים עם הנכים התלהט הדיון והטונים עלו, דוקטור שיבא, מנהל בית החולים תל השומר שהיה ראש שירותי הרפואה בארגון ההגנה ומייסד חיל הרפואה, ביקש ואמר לנכים: אין מה להתרגש ולצעוק, הרי מטפלים בנושא ברצינות ואנחנו חברים שווים ו לכן בואו נדבר לעניין

עידן קלימן:  ענה לו בן גוריון, לא הנכים אלא בן גוריון, ואמר שאנחנו לא שווים, לנו שתי רגליים ולהם אין

קריאה: יש אנשים עם רגליים שלא יוצאים מהבית

קריאה: אל תריב על משהו שאין לך מושג

קריאה:  נכון, לך אין רגליים ולי אין נפש

קריאה:  אתה לא יכול לעשות את ההשוואה הזאת

קריאה:  אנחנו מדברים – ואופיר סופר אמר את זה - על מי שיש להם רגליים והם לא יוצאים מהבית

קריאה: אדון מנו, לך אין זכות דיבור

עידן קלימן: אני לא רוצה להפריע לך אבל אני מבקש לעמוד על כבודם של נכי צה"ל

קריאה: אל תשמור על כבודי

קריאה: מה זה האיומים האלה כאן? אנחנו בדיון בכנסת

ישראל אייכלר: אל תפריעו

ישראל אייכלר:  מי שיפריע, שיצא החוצה

קריאה: באמת הגיע הזמן שתוציא אותו

ישראל אייכלר: לא הוצאתי אף אחד

ישראל אייכלר:  אני רוצה שיהיה שקט

ישראל אייכלר:  זאת ועדה מכובדת עם אנשים מתורבתים

ישראל אייכלר:  אני לא צריך להוציא אף אחד

ישראל אייכלר:  אני חייב לספר לך אדוני השר שלפני חודש הייתי בהונגריה ושאלתי את סגני יושבי ראש הפרלמנט ואת יושב ראש הפרלמנט מתי הם מוציאים אנשים מהמליאה

ישראל אייכלר:  הוא אמר שאין דבר כזה שם

ישראל אייכלר:  הוא אמר שאם היושב ראש צועק, כולם שותקים

קריאה: דיקטטור

קריאה:  מה אתה רוצה?     

ישראל אייכלר: זאת המלחמה נגד הדיקטטורה?     

קריאה: אנחנו מביאים את הונגריה כדוגמה? אנחנו לא רוצים להפוך להונגריה

קריאה: אדוני היושב ראש, כאשר השר יסיים את דבריו, אני מבקש להתייחס

אופיר סופר: אני לא אוכל להתעכב

אופיר סופר:  אני אומר חמש נקודות

אופיר סופר:  לדעתי חלק מהנקודות יאהב הצד הזה וחלק מהנקודות יאהב הצד ההוא

אופיר סופר:  אני אומר דברים שהם לא בהכרח פופולריים וכל אחד יודע למה אני מתכוון

אופיר סופר:  אני לא אמרתי שלא צריך לתת רכבים רפואיים, לא אמרתי שלא אלא רק אמרתי שיש עיסוק עודף בסוגייה הזאת לגבי המנועים, לגבי השנתונים ולגבי הדחיפות

אופיר סופר:  יש דברים שהם שיקומיים שלעניות דעתי הם הרבה יותר בוערים והיו צריכים להיות מונחים בסדר עדיפות עליון

אופיר סופר:  זה כל הסיפור

אופיר סופר:  זו נקודה אחת

קריאה: גם הרכב הוא חלק משיקום

אופיר סופר: אתה צודק

אופיר סופר:  גם רכב הוא חלק מהשיקום

קריאה: גם הרכב הוא חלק מהשיקום

קריאה:  תפסיקו לדבר שטויות

קריאה: כבוד השר, אם היית רואה רגליים נתלשות מהגוף שלך, היית מדבר אחרת

קריאה:  עם כל הכבוד לרימון שאתה זורק כאן בחדר, אני מבקש ממך לחזור בך מדבריך

ישראל אייכלר: לא

קריאה: אם היית רואה את האיברים שלך נתלשים בקרב, יכול להיות שהיית מדבר אחרת

קריאה: למה? אתה ראית?      

קריאה: הנשמה שלהם יוצאת מהגוף

קריאה: ערבות הדדית

קריאה: מי שיש לו רכב, הם לא היו בשדה הקרב

קריאה:  אל תשקרו

קריאה:  אתה אל תשקר

קריאה:  אתה בא ועושה כאן עסקאות ודילים

קריאה:  אתה, ואתה, ואתה, כולכם ביחד

קריאה:  יש ארכיון

קריאה:  איזה איברים ראית?      

קריאה: מצלמים

קריאה: בטח שמצלמים

קריאה:  זאת הבושה שלך

קריאה: תודה רבה השר על הרימון שזרקת כאן לחדר

קריאה:  תודה

קריאה: אתה יודע כמה אנשם ירו לעצמם ברגל כדי לא ללכת למלחמה? אנחנו לא עשינו את זה

קריאה: השר, מאוד אחראי מצידך

ישראל אייכלר: אף אחד בחדר הזה לא יטיף מוסר לשר סופר שהיה בקרבות הקשים ביותר

קריאה: עידן, איך אתה עושה את זה? אתה במשך 15 שנים, יש לי תכתובת שלך, אתה כל הזמן מבטיח הבטחות ואתם לא מביאים את זה לידי ביטוי

קריאה:  תפסיקו כבר

ישראל אייכלר: מי שלא יכול להיות בשקט, שיצא

ישראל אייכלר:  אפשר להרגיע את עידו?      

קריאה: ברור לכולם למה ארגון נכי צה"ל לא מייצג את הלומי הקרב

נתי שקד: אתה לא אומר את שלך

נתי שקד:  אתה אומר נגדי

נתי שקד:  מה שאתה אומר, זה נגדי

נתי שקד:  אני לא אומר מילה אחת נגדך

קריאה: אותו בן ארבע שנים לא נוסע?     

נתי שקד: כל מה שאתה אומר, זה נגדי

נתי שקד:  אני מילה אחת לא אמרתי נגדך

קריאה: איפה פצועי הנפש?      

ישראל אייכלר: אני מבקש שכל מי שצועק, שיצא החוצה להירגע

קריאה: אני מבקש שוב להודות לרימון שהוא זרק בחדר

קריאה:  תודה רבה כבוד השר

ישראל אייכלר: אם לא היה כאן כבוד השר אופיר סופר, הייתי סוגר את הישיבה

ישראל אייכלר:  מי שעכשיו יפריע לשר יצא החוצה

ישראל אייכלר:  אני אומר לסדרנים

ישראל אייכלר:  מי שצועק, הוא יוצא החוצה

ישראל אייכלר:  כבוד השר, תשלים את דבריך

קריאה: אני יכול להוסיף משהו?     

ישראל אייכלר: אחר כך

איציק שמולי: כבוד היושב ראש, אני ישבתי בוועדת הרכב גם כשמאי וגם כנכה צה"ל

אופיר סופר: זו הנקודה הראשונה הלא פופולרית שאמרתי

אופיר סופר:  הנקודה השנייה הלא פופולרית שאני הולך לומר היא שאנחנו חייבים לטפל בנכים שנפגעו מאש האויב באימון בעצימות גבוהה, בלוחמים, באופן אחר ואני אסביר

אופיר סופר:  כל נכה שנפגע, כל חייל צה"ל שנפגע, מגיע לו 100 אחוזים, 110 אחוזים, 150 אחוזים אבל בסוף כשאתה יושב מול אגף תקציבים וכשאתה יושב מול העוגה שיש לך, אתה מבין שלמי שהיה אתמול בג'נין מגיע יותר

אופיר סופר:  היו כאן אמירות לא חכמות ואני מתלבט אם להתייחס אליהן

ישראל אייכלר: לא כדאי

אופיר סופר: אני מעדיף לא להתייחס

אופיר סופר:  אני לא אתייחס

ישראל אייכלר: אני התייחסתי בשבילך

ישראל אייכלר:  אופיר סופר היה בקרבות הכי קשים ובמצבים הכי קשים ואף אחד לא יטיף לו

קריאה: הוא אמיץ

קריאה:  אמיץ להגיד את זה כאן

אופיר סופר: דבר נוסף

אופיר סופר:  האמירות שאני אומר הן לא פופולריות ואולי הן לא משרתות אותי כפוליטיקאי אבל הן אמירות אמיתיות והגיע הזמן שנדע לחיות לאורן

אופיר סופר:      בממשלה היה דיון וראש הממשלה אמר שיתקיים דיון לגבי PTSD וקונבאט PTSD

אופיר סופר:  זאת אומרת, איך מטפלים בקנבאט PTSD

אופיר סופר:  אין דבר כזה בעולם שאתה לא יודע מה הנסיבות של PTSD כי ה-PTSD עצמו מספר את הסיפור

אופיר סופר:  לכן אין דבר כזה שאי אפשר לטפל בזה

אופיר סופר:  אם נהיה כנים, למעלה מ-50 אחוזים מהנכים שהם נפגעים פיזית, הם כנראה גם עם PTSD, חלקם יודעים את זה, חלקם לא יודעים את זה, חלקם שלא יודעים את זה לא מטפלים בזה באשמתנו כי אנחנו טרחנו לא להנגיש להם את זה

אופיר סופר:  אפשר להמשיך את זה, אפשר להתעסק במה שרוצים, אפשר להגיד אמירות ציניות אבל אני משתדל לא להגיד אמירות ציניות בכנסת בכלל ובנושאים שקשורים לחללי צה"ל ולפצועי צה"ל בפרט

אופיר סופר:  מי שעושה את זה צריך להתבייש, שיחווירו פניו ויוריקו על ירוק

אופיר סופר:  תתבייש לך

אופיר סופר:  לא רוצה מחיאות כפיים

אופיר סופר:      דבר נוסף

אופיר סופר:  אני חושב שהסוגייה של מישהו שנאמן או ברמת המחוז, סוגיה קריטית

אופיר סופר:  אני מתחבר לדברים של אייל בן ראובן בהקשר של צריך בית ל-PTSD

אופיר סופר:  למה? בגלל כל המורכבות, בגלל שזה שקוף, בגלל שלא היינו, בגלל שזה נושא מתפתח, בגלל כלה דברים האלה וזה דבר מסוים

אופיר סופר:  צריך לזכור, ואני רוצה לומר לחברים שמנהלים את המאבק, שלא כל דבר מצריך חקיקה

אופיר סופר:  מה זאת אומרת לא כל דבר מצריך חקיקה? היה את האירוע של צוללני הקישון ואמיר אשל קידם רעיון והוא פתר את זה בזמנו ללא חקיקה

אופיר סופר:  הדיון והרעיון של דוח שרשבסקי, גם הוא בא לעסוק בסוגיית הדיור ולפתור את הבעיה ללא חקיקה כבעיה שיקומית

אופיר סופר:  לא כסוגייה של זכויות אלא כסוגייה שיקומית

אופיר סופר:  אמרתי שאני אגיד דברים שהם לא פופולריים, אבל והיה אם דוח שרשבסקי ילך לכיוון הזה – וזו הכוונה, כשהקימו אותו, כשיזמו אותו – הוא ימצא פתרון משמעותי לדיור

אופיר סופר:  זו התקווה שלי

אופיר סופר:  אני אומר שזה מהלך שצריך לגבות אותו

אופיר סופר:  לכן, אם שרשבסקי ילך לכיוונים האלה, מיותר שייכנס כאן לחוק בהקשר הזה של הדיור כי הוא יביא את זה כעניין מקצועי

אופיר סופר:  מה ביקשתי בפעם הקודמת? אמרתי שהיה יותר נכון ציבורית ששרשבסקי יגיע לפני החקיקה

נתי שקד: אבל אופיר, הכניס שם גם את נכי הנפש

נתי שקד:  לא הכניסו הלומי קרב

נתי שקד:  הכניסו את כולם

אופיר סופר: לא ישבתי לגבי שרשבסקי

קריאה: אתה כל הזמן מנגן על זה

קריאה:  זה לא נגמר

קריאה:  מדברים גם על נושאים אחרים

קריאה:  זה לא יכול להיות כך

קריאה:  יש עוד נושאים, יה חתיכת אפס

קריאה:  אתה לא מבין?     

קריאה: היא נבנתה עבור כל נכי צה"ל

קריאה: לא נכון

קריאה:  קוראים לה נפש אחת

קריאה: זה קרה אחרי איציק סעידיאן

קריאה: חברים, הפילוג הזה לא הגיוני

קריאה: הארגון הזה שורף אותנו 

קריאה:  אתם שורפים אותנו

ישראל אייכלר: תנו לשר לסכם את דבריו

ישראל אייכלר:  אדוני השר יסכם את דבריו ואף אחד לא יפריע

אופיר סופר: לכן אני חושב שלפני חתימת החקיקה - - -     

ישראל אייכלר: לפני ההצבעות

אופיר סופר: אני לא יודע אם תוכל לעשות שינויים

אופיר סופר:  יהיה נכון לקבל את דוח שרשבסקי אליך, לשמוע, להביא אותו לכאן ולשמוע את הדברים

ישראל אייכלר: תודה רבה כבוד השר

ישראל אייכלר:  מחילה על כל המתח שהיה כאן

ישראל אייכלר:  עידן, אתה רוצה להגיב או נמשיך?     

קריאה: בוא נגיע לתכל'ס ונעבור להקראה

קריאה:  אנחנו לא מתקדמים ובסוף לא מביאים לנכים את הדברים לשמם התכנסנו

קריאה:  די כבר עם ההערות

קריאה:  בואו נקריא

קריאה: כשאתה עושה עבודה עקומה, צריך הערות

קריאה:  אני מבקש להגיב לעניין הרכב היציג כי אמרו כאן דברים לא נכונים

ישראל אייכלר: אני לא רוצה לשמוע

ישראל אייכלר:  אני רוצה שיהיה כאן שקט

ישראל אייכלר:  התפקיד שלי הוא להקריא את הסעיף

ישראל אייכלר:  בשעה 13:00 נסגור את הישיבה ונתח ישיבה נוספת בשעה 14:00

ישראל אייכלר:  עד שעה 13:00 אני רוצה להקריא את הסעיפים ולהתקדם

ישראל אייכלר:  את מנת הטראומה שלנו היום כבר קיבלנו

חמד עמאר: אדוני היושב ראש, אני רוצה לומר רק משפט אחד

חמד עמאר:  חברים, כל פעם שאני מגיע לדיון של נכי צה"ל - אני בכנסת כמעט 15 שנים - אין פעם שאני מגיע ואין ריב בין נכי צה"ל וזה כבר מתחיל לשגע

חמד עמאר:  חבר'ה, קבלו את מה שמשיגים עכשיו

קריאה: אומרים לנו את זה כבר מקום המדינה

חמד עמאר: אתם צריכים לעבוד ביחד

חמד עמאר:  יש לכם מטרה אחת והיא לטובת הנכים, לטובת כלל הנכים

חמד עמאר:  לא שכל קבוצה תיקח חלק אלא לטובת כלל הנכים

קריאה: עידן עשה אותו הדבר בסיבוב הקודם

עידן קלימן: עוד שנה יש בחירות

עידן קלימן:  תחליפו אותי

קריאה: למה התווכחת עם חיים בר?      

קריאה: בואו תשנו את שיטת הבחירות המושחתת הזאת

קריאה: לא מחליפים את עידן

קריאה:  עידן, לא מחליפים אותך

ישראל אייכלר: עכשיו אנחנו מקריאים

ישראל אייכלר:  מי שלא יכול לשבת בשקט, שיצא החוצה לשתות מים

ישראל אייכלר:  הסדרנים, מי שצועק, שיצא החוצה

יעל סלנט: 	9כב	העברת רכב רפואי או שעבודו     קיבל נכה סיוע ברכישה או בהחלפה של רכב רפואי, לא יעביר את הזכויות בו לאחר ולא ישעבדו אלא לאחר קבלת אישור מראש ובכתב מאגף שיקום נכים

יעל סלנט:      	9כג	חובת עריכת ביטוח     קיבל נכה סיוע ברכישה או בהחלפה של רכב רפואי, יהיה חייב לבטחו בביטוח חובה לפי פקודת ביטוח רכב מנועי (נוסח חדש), התש"ל-1970, ובביטוח מקיף לפי חוק הפיקוח על שירותים פיננסיים (ביטוח), התשמ"א-1981

יעל סלנט:      אגב, החובה לבטח בביטוח חובה היא חובה שהיא חיצונית לחוק הזה

יעל סלנט:  לא ברור לי למה צריך להזכיר אותה גם כאן

עידן קלימן: מוסכם עלינו

עידן קלימן:  הערנו את זה בדיון

עידן קלימן:  זה לא תפקיד של אגף השיקום

עידן קלימן:  אנחנו מסכימים

יעל סלנט:  אם כן, לומר שתהיה חובה לבטחו בביטוח מקיף לפי חוק הפיקוח?      

קריאה: משרד הביטחון לא מממן את כל הביטוחים

יעל סלנט: אם אני מתחברת למה ששמעתי, כאן מדובר על החובה של עריכת הביטוח ולא מדובר על המימון של הביטוח

יעל סלנט:  אלה שני דברים שונים

יעל סלנט:  ככל שיהיה כתוב שמשרד הביטחון מממן את הביטוח, זה עניין אחר

יעל סלנט:  אבל זה לא הסעיף הזה

יעל סלנט:  הסעיף הזה מדבר על החובה

יעל סלנט:  אתם מממנים את הביטוח עצמו?     

קריאה: כן

קריאה:  ברור שמממנים

קריאה: לא את כולו

קריאה: הם משתתפים

קריאה: הם מממנים חלק

קריאה: מה זה קשור? זאת חובה לבטח כי אחרת הנכה ייסע בלי ביטוח

קריאה: מה עם הביטוח המקיף? גם כתוב ביטוח מקיף

עידן קלימן: רישיון רכב, זה לא כזה ביג דיל אבל הרציונל היה כדי שהנכה לא יטעה לחשוב שמשרד הביטחון מממן את זה והוא לא צריך לעשות כלום

עידן קלימן:  היה לנו את הקטע הזה עם חבר'ה של ביטוח לאומי שלא שילמו ביטוח לאומי כי חשבו שמשרד הביטחון מממן ועקב כך נפגעו

עידן קלימן:  זה בא כדי שידעו שגם עליהם חלה אחריות

קריאה: אבל מה עם רישיון הרכב?     

עידן קלימן: גם

עידן קלימן:  אותו דבר

קריאה: 1,900 ,2,000

קריאה:  למה? למה זה מצחיק כשזה נוגע להלומי קרב? אין שום התייחסות

קריאה:  לכל הנכים האחרים יש את כל ההשתתפויות

נתי שקד: לימור, את יכולה בבקשה לדאוג לנו? אנחנו נכים שלך

נתי שקד:  אני מזכיר לך, אנחנו נכים של מדינת ישראל ושל אגף השיקום

נתי שקד:  את יכולה בבקשה לדאוג לנו?     

ישראל אייכלר: אם כתוב כאן שמשרד הביטחון מבטח, זאת אומרת שאתם משלמים את הביטוח

קריאה: לא כתוב שהוא מבטח

קריאה:  כתוב שהנכה יבטח

לימור לוריא: בסעיף 9כח כתוב "נכה שיש לו רכב רפואי זכאי לקבל בתנאים ובסכומים שיקבע שר הביטחון את כל אלה: (1) סיוע במימון דמי הביטוח השנתיים

לימור לוריא:  (2) מימון אגרת הרישוי

לימור לוריא:  (ג) במימון רכישת אביזרי עזר לרכב לנכה הזקוק להם עקב נכותו לפי קביעת קצין תגמולים

לימור לוריא:  (4) מימון רכישת מערכת איכון ואיתור לרכב ותשלום דמי מנוי שנתיים ובלבד שמתקיים אחד מאלה" ואז יש את התנאים

לימור לוריא:  ההתייחסות להשתתפות של משרד הביטחון בעלויות האלה היא בסעיף הזה

קובי זכאי: אבל השתתפות לא מלאה

לימור לוריא: נכון

קריאה: 75 אחוזים

קריאה: זה סיוע כספי

קריאה:  זאת לא אחריות לעריכת הביטוח

יעל סלנט: אם כן, הסעיף הזה יישאר כפי שהוא

ישראל אייכלר: כן

יעל סלנט: 	9כד	כפל זכאויות     נכה הזכאי לסיוע ברכישת רכב רפואי המדינה ובנוסף על כך זכאי לרכב מהמדינה לפי כל דין, או לסיוע מהמוסד לביטוח לאומי ברכישת רכב, זכאי לממש רק אחת מהזכאויות לרכב, לפי בחירתו

יעל סלנט:      	9כה	נכה בעל דרגת נכות זמנית     

יעל סלנט: נכה כאמור בסעיף 9יט(1) או (2) זכאי לקבל רמת סיוע 1 או רמת סיוע 2, ובלבד שדרגת הנכות הזמנית נקבעה לתקופה של 30 חודשים

יעל סלנט: נכה כאמור בסעיף 9יט(3) שדרגת נכותו בשל פגימות בגפיים התחתונות היה 50 אחוזים לפחות, זכאי לקבל סיוע ברמת סיוע 2 ובלבד שדרגת הנכות הזמנית נקבעה לתקופה של 12 חודשים

יעל סלנט: כלומר, בפסקאות (2) עד (4) דורשים 12 חודשים לפחות

יעל סלנט:  הקבוצה היחידה שדורשים לגביה 30 חודשים לפחות זו הקבוצה הראשונה שהקראתי

ערן יוסף: שהיא קבוצה של הנכויות יחסית היותר קלות מבין הזכאים לרכב

ערן יוסף:  פשוט מדרגה לדרגה אנחנו עולים בדרגת הנזקקות לרכב ולכן אנחנו נותנים את הרכב גם לדרגת נכות זמנית של 12 חודשים בלבד

ערן יוסף:  הקבוצה הראשונה שהיא פחות חמורה, אנחנו נותנים רק אם הזמנית היא ל-30 חודשים ומעלה

קריאה: איך קובעים את החומרה בפוסט טראומה מלחימה? לפי המדיניות של הוועדה, כנראה שלא יהיה זמני

קריאה:  לכן זה לא רלוונטי

לימור לוריא: 96 אחוזים מקבלים צמיתות

לימור לוריא:  בעבר היינו עם 63 אחוזים

ישראל אייכלר: לא להפריע

ישראל אייכלר:  להמשיך בהקראה

יעל סלנט: סיוע כאמור בסעיף זה יינתן לנכה שדרגת הנכות הזמנית שלו נקבעה לתקופה רציפה שתימנה ממועד תחילת תוקף דרגת הנכות הזמנית כפי שקבעה הוועדה הרפואית הראשונה ובמועד פניית הנכה למימוש הזכאות לרכב רפואי

יעל סלנט:  תוקף דרגת הנכות הזמנית שלו ולתקופה שלא תפחת משישה חודשים

יעל סלנט:  ואולם אם תוקף דרגת הנכות הזמנית כאמור פחת משישה חודשים, רופא שמינה שר הביטחון קבע כי יש יסוד סביר להניח כי תוקף דרגת הנכות הזמנית יוארך לשישה חודשים ודרגת הנכות שתיקבע בתום תוקפה של דרגת הנכות הזמנית, לא תפחת מזו המזכה ברכב רפואי

יעל סלנט:       כלומר, במועד הפנייה למשרד הביטחון, צריך שיהיה איזשהו אופק של שישה חודשים וכמו שהקראתי קובעים מה קורה עם מי שאין לו דבר כזה

יעל סלנט:      סיוע כאמור בסעיף קטן (א) יינתן לנכה שבמועד פנייתו למימוש הזכאות לקבלת סיוע לרכב רפואי מתקיים בו אחד מאלה:     

ישראל אייכלר: מורידים את המכון הרפואי לבטיחות בדרכים

יעל סלנט: יש לזה עוד מופעים גם בהמשך

יעל סלנט: נכה שקיבל סיוע ברכישת רכב רפואי לפי סעיף זה זכאי לדמי ניידות לפי סעיף 9כו בהתאם לדרגת נכותו הזמנית יראו אותה לעניין זה כאילו היא דרגת נכות קבועה

יעל סלנט:      עכשיו אנחנו מגיעים לסעיף 9כו שמדבר על דמי הניידות

יעל סלנט:      	9כו	דמי ניידות     נכה שקיבל סיוע ברכישת רכב רפואי בהתאם לסעיפי החוק המנויים בפסקאות שבטור א' בטבלה שלהלן ומתקיים לגביו התנאי האמור בטור ב' שבה, זכאי לקבל דמי ניידות חודשיים בסכום כמפורט בטור ג' שבה אם מתקיים לגביו האמור ביותר מפסקה (1), לפי הגבוה שבהם ובלבד שלא קיבל סיוע בניידות לפי חוק הביטוח הלאומי בעד אותה תקופה

יעל סלנט:      			טור א'			טור ב'			טור ג' 			סעיפי החוק המזכים	תנאים נוספים לזכאות	דמי ניידות לחודש בשקלים 			ברכב רפואי						חדשים												 			9יט(1)(א) עד (ג) או (ה)					1

יעל סלנט: 333

יעל סלנט: 76 			או 9יט(2)     						נקבעה לנכה דרגת נכות		1,460

יעל סלנט: 79 						בשל הפרעה בתר-חבלתית     			9יט(1)(ד)						1,460,79     			9יט(3)(א)(5) 		דרגת נכותו אינה עולה על	1,752

יעל סלנט: 57 			ו-9יט(ב), (ה) או (ו)	54 אחוזים     			9יט(3)(ג)		דרגת נכותו אינה עולה על 99	1,752

יעל סלנט: 57 					אחוזים     		9יט(3)(א)		פגימה בגפה תחתונה ודרגת 	2,641

יעל סלנט: 04 					הנכות היא 55 אחוזים לפחות 					או קטיעה גפה תחתונה ודרגת 					הנכות היא 50 אחוזים לפחות     		9יט(3)(ג)		דרגת הנכות שלו היא		2,641

יעל סלנט: 04 					100 אחוזים	     		9יט(3)(ד)     		9יט			דרגת הנכות שלו בשל פגימה	 					בכליות היא 50 אחוזים לפחות 					ובלבד שהנכה נדרש לקבל  					טיפולי דיאליזה

יעל סלנט:      		9יט(5)(א) עד (ג)						2

יעל סלנט: 844

יעל סלנט: 62     		9יט(4) או (5)(ד)						3,082

יעל סלנט: 19 		  אני מקווה שעקבתם אחר הטבלה

ישראל אייכלר: כן

ישראל אייכלר:  עקבנו

קריאה: 	הערה ושאלה

קריאה:  מדובר כאן על סכומים

קריאה:  מה עם תו נכה לכל בחור או בחורה עם פוסט טראומה מלחימה?      

ישראל אייכלר: השאלה היא מאוד חשובה אבל לא עכשיו

ישראל אייכלר:  תרשום את זה

קריאה: אתה יכול לרשום את זה? אני אשכח

ישראל אייכלר: אני אזכור את זה

ישראל אייכלר:  תו חניה

ישראל אייכלר:  אני מבקש ממשרד הביטחון לרשום את השאלה

קובי זכאי: שאלה אחרת היא למה צריך לקבוע בסכומים שאחרי כן אי אפשר לשנות אותם? אני מתכוון בעיקרון הבסיסי

קובי זכאי:  זה בדיוק כמו הסיפור של התגמולים

קובי זכאי:  נקבעו כאן סכומים

ישראל אייכלר: אני מבין שיש הצמדה

קובי זכאי: תכף נדבר על ההצמדה שגם היא לא נכונה

קובי זכאי:  גם לדעת ארגון נכי צה"ל היא לא נכונה

קובי זכאי:  מעבר להצמדה, אני מדבר על הסכום הבסיסי

קובי זכאי:  אם ירצו לשנות את זה, זה צריך שוב לעבור שלוש קריאות

קובי זכאי:  למה? למה צריך לקבוע סכומים ולא עקרונות ולא את הסכומים לקבוע בתקנות שאפשר לשנות אותם הרבה יותר בקלות? זה נכון למחירי הרכב, זה נכון לסכומי דמי הניידות וזה נכון לסכומים אחרים שנקובים בהצעת החוק הזאת

קובי זכאי:  למה לכבול את ידי משרד הביטחון?     

ישראל אייכלר: מישהו ממשרד הביטחון יכול לענות? למה מפרטים את המספרים?     

ערן יוסף: אנחנו מחויבים על פי הנחיות משרד המשפטים לכתוב בחוק את תנאי הזכאות ואת גובה הזכאות

ערן יוסף:  היכן שיכולנו לשחק, היכן שהיו רמות שאמרנו נכתוב את הסכום הכללי ואת הפרטים בתקנות, עשינו

ערן יוסף:  כאן אנחנו לא יכולים לעשות את זה כי זו הזכאות הבסיסית ולכן זה מופיע בחוק

ערן יוסף:  בסך הכול מדובר על חמש רמות זכאות עם מספר אחד על כל אחד מהם והסכום הזה יתעדכן לפי המדד שתכף נדבר עליו

ישראל אייכלר: בסדר

ישראל אייכלר:  ממשיכים

איל בן ראובן: יש לנו שתי נקודות שאנחנו רוצים שיירשמו

איל בן ראובן:  סעיף 9כו(7) מפני לסעיף 9יט(3)(א)

איל בן ראובן:  זו לא פגימה בגפה התחתונה

איל בן ראובן:  זה בגפיים תחתונות

איל בן ראובן:  הסעיף מתעסק בגפיים

איל בן ראובן:  שלא יתפרש כאילו זו גפה אחת יחידה

קריאה: כך עדיף לכם

איל בן ראובן: גפיים

איל בן ראובן:  לא

איל בן ראובן:  גפיים

איל בן ראובן:  זה מפנה לסעיף יט, שם כתוב גפיים

איל בן ראובן:      הסעיף השני, סעיף יט(3)(ב) ו-(ו)

איל בן ראובן:  את (ו) צריך למחוק כי (ב) מכיל את (ו)

יעל סלנט: אתה מדבר על סעיף 9יט?     

איל בן ראובן: כן

איל בן ראובן:  עמוד 3

איל בן ראובן:  סעיף (ב) מכיל בתוכו את סעיף (ו)

יעל סלנט: לא, אבל יש לך בנוסף על כך

איל בן ראובן: לא

יעל סלנט: בסעיף (ב), דרגת נכותו בשל פגימה בגפה עליונה אחת היא 50 אחוזים לפחות וב-(ו) יש לך שדרגת נכותו בשל - - -     

איל בן ראובן: גפה עליונה

ערן יוסף: יעל

ערן יוסף:  הוא צודק

ערן יוסף:  תנו לנו לבדוק את זה

ערן יוסף:  יש כאן טעות

ערן יוסף: אנחנו נבדוק ונחזור אליכם

יעל סלנט: יש כאן תנאי מצטבר

איל בן ראובן: אבל זה תנאי מצטבר שמוסיף על התנאי של (ב)

ערן יוסף: הסעיף הראשון מופיע בלי תנאי מצטבר

יעל סלנט: ההוא פגימה וכאן זה בכלל קטיעה

איל בן ראובן: קטיעה זה יותר מפגימה

איל בן ראובן:  אם יש לו רק פגימה והוא זכאי, אז בסעיף (ו) - - -     

יעל סלנט: אבל יש לכם גם ליקוי ראייה

איל בן ראובן: לא צריך את זה

איל בן ראובן:  זאת טעות

קריאה: אם בנוסף לכך יש לו ליקוי ראייה, עדיין הוא זכאי לאותו דבר

יעל סלנט: אז צריך להוריד את זה או אתם רוצים לבדוק את זה?     

איל בן ראובן: שזה יירשם בפרוטוקול, שזה יהיה בנוסח הסופי

ישראל אייכלר: אתם תשבו עם יעל ותסגרו את הנוסח הסופי

יעל סלנט: אנחנו כמובן גם נודיע לוועדה

ישראל אייכלר: כן, אבל לא עכשיו המקום לתיקונים

יעל סלנט: ובמקרה שזה יורד, דמי הניידות

קריאה: זאת אותה קטגוריה

איל בן ראובן: זאת אותה קטגוריה

יעל סלנט: הם באותה קטגוריה

יעל סלנט:  בסדר

יעל סלנט:      	9כז	עדכן דמי ניידות     דמי ניידות כמפורט בסעיף 9כו יעודכנו פעמיים בשנה בחודשים ינואר ויולי לפי שיעור שינוי מדד דלק ושמנים לכלי רכב

יעל סלנט:  הוראות סעיף 9(א)(ג)(3) ו-(4) בשינוים המחויבים לעניין סכומי דמי הניידות שעודכנו לפי סעיף זה

יעל סלנט:       לעניין סעיף זה מדד דלק ושמנים לכלי רכב, מדד דלק ושמנים לכלי רכב כפי שפורסם בלוח מדד המחירים לצרכן כולל מס ערך מוסף של מוצרים ושירותים נסחרים כפי שמפרסמת הלשכה המרכזית לסטטיסטיקה

ישראל אייכלר: מדד דלק ושמנים לא יכול לבוא בתקנות?     

קריאה: הכול יכול לבוא

קריאה:  דיברנו על זה

ערן יוסף: ביקשתם שיהיה מנגנון הצמדה

ערן יוסף:  אם יש מנגנון הצמדה, לרוב ההטבות מנגנון ההצמדה הוא הצמדה למדד, על חלק מהדברים – דיברנו בפעם שעברה – המנגנון הוא מנגנון הצמדה לשכר

ישראל אייכלר: זה חייב להיות בגוף החוק

קובי זכאי: הצרה היא שהיא לא ההצמדה הנכונה

קובי זכאי:  זה גם לעמדת ארגון נכי צה"ל

ערן יוסף: אולי הם יגידו מה דעתם?     

קובי זכאי: אם הם לא אומרים, אני אומר

קריאה: תדבר בשמך

קריאה:  תודה

קובי זכאי: בסדר

קובי זכאי:  אני מדבר בשמי

קובי זכאי:  עמדתכם מופיעה בדוח הוועדה

ישראל אייכלר: קובי, אמרת משהו ענייני

ישראל אייכלר:  מה אמרת?     

קובי זכאי: דמי הניידות אמורים לממן הוצאות דלק, הוצאות אחזקה ותיקונים, חלק מהוצאות הביטוח, אותו חלק שמשרד הביטחון לא מממן, חניה ועוד

קובי זכאי:  לכן התייחסות רק למדד הדלק והשמנים מחטיאה את המטרה

ישראל אייכלר: מה אתה רוצה שיהיה כתוב?     

קובי זכאי: אני לוקח ממקום הרבה יותר ותיק מההסדר הזה, למשל הסכם הניידות בביטוח הלאומי

קובי זכאי:  זה ההסדר שצריך לחול גם כאן

קובי זכאי:  היינו, לקחת סל של עלויות נורמטיביות שהן רלוונטיות לעלויות האחזקה של נכי צה"ל ולהצמיד לסל הזה

קובי זכאי:  ביטוח לאומי למשל מצמידים לא רק אחת לתקופה אלא בכל פעם שהמדד הזה של הסל משתנה בארבעה אחוזים

קובי זכאי:  אחרת, כמו שזה נעשה עכשיו, פעמיים בשנה לפי מדד הדלק והשמנים בלבד, גם אם המדד לא יזוז, עלויות נכי צה"ל יעלו

קובי זכאי:  תראו את ההשתנות

ישראל אייכלר: מה שאתה מציע, אני מסכם במשפט אחד, שישבו המשפטנים, גם היועצת המשפטית שלנו יעל סלנט וגם המשפטנים של משרד הביטחון, ילמדו את ההצמדות בביטוח הלאומי ויראו מה אפשר לעשות

ערן יוסף: אנחנו יכולים לענות עכשיו

ערן יוסף:  לא צריך לשבת כי כבר ישבנו על זה

ערן יוסף:  המדד הזה נבחר אחרי שהיו בערך 15 שנים של ויכוח עם ארגון נכי צה"ל מה המדד הנכון

ישראל אייכלר: למדתם את המנגנון המקביל?     

ערן יוסף: בוודאי

קובי זכאי: אבל הוא לא מכסה את העלויות שלנו

שבח וייס: אגף התקציבים, משרד הביטחון

שבח וייס:  גם בוועדת הרכב נבדק המדד הזה ונמצא שהוא תמיד בעלייה

שבח וייס:  בסך הכול סכומי הדלק הם לא תנודתיים

שבח וייס:  המדד משקף אותם

שבח וייס:  מדובר ברכבים חדשים ולכן ההוצאות הן דלק וטיפולים

שבח וייס:  המדד משקף את העלייה שלהם

שבח וייס:  בביטוח לאומי לא משולם הביטוח ואולי בגלל זה הם לוקחים אותו בסל

קובי זכאי: לא

קובי זכאי:  תוציא אותו מהסל

קובי זכאי:  אני מדבר על עלויות רלוונטיות

קובי זכאי:  יושב ראש הוועדה, תסתכל על התנודתיות

קובי זכאי:  השקף השני והרביעי     

שבח וייס: מדד הדלק והשמנים משקף את העלייה בדלק

קובי זכאי: נכון אבל הוא לא משקף את עלויות האחזקה

קובי זכאי:  יש שני מדדים רלוונטיים שהם הכי רלוונטיים לאחזקת הרכב של נכי צה"ל, זה מדד האחזקה והתיקונים ומדד הדלק

קובי זכאי:  מדד הדלק, אם תסתכל אדוני בדף השני - - -     

ערן יוסף: מדברים על רכבים חדשים

ערן יוסף:  איזה אחזקה? כמה עולה לך אחזקה?      

קובי זכאי: תן לי להשלים את הדברים

קובי זכאי:  אם תראה אדוני בדיאגרמה

קריאה: אתה גורם נזק

קריאה:  אתה מסכים איתי שאתה גורם נזק? אין שום טיפול אחי

קריאה:  הרכבים האלה לא רואים מוסך

קריאה:  די כבר

קובי זכאי: העמוד השני בקובץ

ישראל אייכלר: התפתחות מחירי דלק ושמנים

קובי זכאי: נכון

קובי זכאי:  אם תסתכל, מינואר 2018 ועד מאי 2023, המדד עולה ויורד בצורה קיצונית

קובי זכאי:  כך גם מחירי הדלק

ישראל אייכלר: מ-2022 עד 2023 זה ירד

קובי זכאי: כן, אבל אין לנו ערובה למה שיקרה עם מחירי הדלק

קובי זכאי:  הם יכולים לעלות למשל במהלך חצי שנה ראשונה ולרדת לקראת מועד העדכון

קובי זכאי:  זאת אומרת שנכי צה"ל ישלמו עלויות גבוהות יותר במהלך השנה ובמועד העדכון הם לא יקבלו את העדכון על ההפסדים שנגרמו להם קודם

ערן יוסף: אבל יכול להיות גם הפוך

ישראל אייכלר: בדרך כלל במדינת ישראל הכול עולה ועולה

קובי זכאי: לא

קובי זכאי:  הדלק עולה ויורד בקפיצות גדולות

קובי זכאי:  אם אדוני יסתכל על השקף הרביעי

קובי זכאי:  השקף הראשון שהראית לי, זו ההתפתחות של מדד האחזקה והתיקונים שהוא עולה

ערן יוסף: איך זה רלוונטי? הרכבים עם אחריות

ערן יוסף:  יש עליהם אחריות

ערן יוסף:  איזה אחזקה הוא משלם?     

קובי זכאי: תן לי לסיים את דבריי

קובי זכאי:  המדד הזה שמשקף את עלויות התיקונים והאחזקה של נכי צה"ל הוא עולה באופן תמידי ומתון

קובי זכאי:  התוצאה היא שאם מחירי הדלק לא משתנים, אבל המדד הזה ממשיך לעלות, נכי צה"ל מוציאים מכיסם עוד כסף על אחזקת הרכב שלהם

קריאה: בנייר שלך אמרת שאחזקת הרכב זה לא חשוב

ישראל אייכלר: הבנתי את הנושא

ישראל אייכלר:  קובי, שמעתי את דבריך

קובי זכאי: עוד חצי דקה

ישראל אייכלר: נמצא כאן אדם אבי וייס והוא מי שעסק בזה מטעם משרד הביטחון

ישראל אייכלר:  אתה רוצה להשיב על זה?     

שבח וייס: אני שוב חוזר ואומר

שבח וייס:  את המדד בחנו לשנים האחרונות וראינו שככל שהמחיר של הדלק עולה, נכי צה"ל מקבלים על זה את השיפוי

שבח וייס:  הרכבים הם רכבים חדשים, מחליפים אותם פעם בארבע שנים, והם לא מגיעים לטיפולים יקרים

קובי זכאי: אתה רוצה שאני אראה לך את הקבלות על הסכומים שאני משלם על הרכב שלי? אני לא זז בלי רכב

קובי זכאי:  סליחה, אתה לא בקי בעובדות

קובי זכאי:  אני מזכיר לך שאחרי שלוש שנים מחליפים מצבר, מחליפים צמיגים ומשלמים עלויות גבוהות יותר על תיקונים

קובי זכאי:  החל מהשנה הראשונה אני משלם מאות שקלים על תיקונים

קובי זכאי:  אז אל תספר לי את הסיפור הזה

ישראל אייכלר: שמעתי

ישראל אייכלר:  הכול ברור לי

ישראל אייכלר:  אנחנו עכשיו ננעל את הישיבה

ישראל אייכלר:  בשעה 14:00 נפתח את הישיבה הבאה ונתחיל את סעיף הניידות

ישראל אייכלר:      תודה רבה לכולכם

ישראל אייכלר:  נתראה בעזרת השם בשעה 14:00